Τι είχε συμφωνηθεί στο Μέγαρο Μαξίμου για τα Θρησκευτικά;\nΠΑΙΔΕΙΑ 07/11/2016 - 20:17 | Author: Newsroom\nΣε σημερινή του συνέντευξη ο νέος Υπουργός Παιδείας Κώστας Γαβρόγλου μιλώντας για τα Θρησκευτικά είπε ότι «ο Αρχιεπίσκοπος έχει συμφωνήσει στο Μέγαρο Μαξίμου με τον κ. Φίλη και τον πρωθυπουργό για το τι θα ακολουθήσουμε και βεβαίως θα το ακολουθήσουμε, όπως έχει συμφωνηθεί» προσθέτοντας ότι δεν θα υπάρξει καμία αλλαγή στα Θρησκευτικά!\nΚαμία αλλαγή, σύμφωνοι, αλλά καμία αλλαγή από τι;\nΠροφανώς ο νέος Υπουργός Παιδείας θα βρεθεί σύντομα ενώπιον της πραγματικότητας που δεν είναι τόσο ρόδινη όπως θέλει να την περιγράφει. Η συνάντηση στο Μαξίμου μεταξύ Τσίπρα, Φίλη και Αρχιεπισκόπου Ιερώνυμου δεν ερμηνεύτηκε το ίδιο και από τους τρεις. Ο Αρχιεπίσκοπος υποστηρίζει ότι στη συνάντηση αυτή αποφάσισαν να διδαχθεί το μάθημα των Θρησκευτικών αυτή τη χρονιά όπως ήταν τις προηγούμενες, και ότι ενώ ο Νίκος Φίλης διαβεβαίωσε για αυτό τον πρωθυπουργό, αμέσως μετά «τα άλλαξε όλα». (Δείτε το σχετικό απόσπασμα της συνέντευξής του παραπάνω). Λοιπόν, ποια είναι η συμφωνία Πολιτείας και Εκκλησίας που έγινε στο Μέγαρο Μαξίμου και την οποία ισχυρίζεται πως θα ακολουθήσει ο Κώστας Γαβρόγλου; Πάντως, σε κάθε περίπτωση, η Διοικούσα Εκκλησία (εκφράζουσα και τη συντριπτική πλειονότητα των Θεολόγων) επιθυμεί την αναστολή εφαρμογής των νέων Προγραμμάτων Σπουδών για τα Θρησκευτικά και την διδασκαλία φέτος του μαθήματος με τον τρόπο (αναλυτικό πρόγραμμα) και τα βιβλία που ίσχυε μέχρι πέρυσι.\nNews Tag: ΠΡΟΓΡΑΜΜΑΠΡΟΓΡΑΜΜΑΤΑΣΠΟΥΔΕΣΤΕΛΗ


Κατάνυξις: Ευαγγελική "εκκλησία" Κομοτηνής, απάντηση σε επιστολή\nΕυαγγελική "εκκλησία" Κομοτηνής, απάντηση σε επιστολή\nΣχόλιο Κατάνυξις: Στις 7 Φεβρουαρίου 2017, δημοσιεύσαμε την ανοιχτή επιστολή του κ. Πορφυρίτη προς την "Ελεύθερη Ευαγγελική Εκκλησία της Κομοτηνής" που μας κοινοποίησε ο ίδιος μέσω της ηλεκτρονικής μας διεύθυνσης. Σε συνέχεια αυτής, σήμερα δημοσιεύουμε την απάντηση αυτής της "Εκκλησίας" καθώς και την πολύ εμπεριστατωμένη ανταπάντηση του κ. Πορφυρίτη.\nΗ απάντηση του πρεσβυτέριου της "Ελεύθερης Ευαγγελικής Εκκλησίας Κομοτηνής"\nΗ απάντηση σε επιστολή (δείτε εδώ)\nΔιαβάστε και την ανταπάντηση του κ. Πορφυρίτη\nΟ καθένας, βεβαίως, έχει δικαίωμα να αυτοπροσδιορίζεται, όπως θέλει· αυτό, όμως, δεν συνεπάγεται ότι αυτομάτως συμβαίνει αυτό που πιστεύει, εάν δεν πληροί κάποιες προϋποθέσεις. Νομίζω ότι αυτό είναι κατανοητό και απλό και δεν χρειάζεται περαιτέρω επεξήγηση ή τεκμηρίωση. Άλλωστε, ήδη από τον 1ο αιώνα εμφανίστηκαν πλανεμένες διδασκαλίες, αιρέσεις δηλαδή, (π.χ. γνωστικιστές, ημεροβαπτιστές), ψευδοπροφήτες και ψευτοδιδάσκαλοι, λύκοι βαρείς με προσωπείο προβάτου. Όλοι αυτοί διαστρέβλωναν την ορθή διδασκαλία, που παρέδωσε ο Ιησούς Χριστός και οι Άγιοι Απόστολοι.\nΗ Παρουσία των «Ευαγγελικών» στην Ελλάδα


Στις 12:00 εξειδικεύονται τα μέτρα - Σκέπτονται εφαρμογή lockdown σε όλη τη χώρα - AgrinioTimes.gr\nΣτις 12:00 εξειδικεύονται τα μέτρα – Σκέπτονται εφαρμογή lockdown σε όλη τη χώρα\n10 Φεβρουαρίου 2021 08:39 10 Φεβρουαρίου 2021 08:39 AgrinioTimes Επικαιροτητα\nΕξειδικεύει τα νέα περιοριστικά μέτρα ο Νίκος Χαρδαλιάς, στις 12 το μεσημέρι. Κλείνει και πάλι το λιανεμπόριο και τα σχολεία. Οι σκέψεις για την απαγόρευση κυκλοφορίας τις καθημερινές. Οι «σκηνές από το μέλλον», όπως τις προδιέγραφαν τα επιδημιολογικά δεδομένα που έφτασαν στα χέρια του Πρωθυπουργού, οδηγούσαν στον μονόδρομο του ολικού lockdown στην Αττική!\nΜάλιστα ο Κυριάκος Μητσοτάκης ενημερώθηκε όσο ήταν στο Ισραήλ, τη Δευτέρα, για τις «μαύρες» προβλέψεις, όπως τις κατέγραφε ο καθηγητής Σωτήρης Τσιόδρας.\nΤην αλλαγή πλεύσης στην στρατηγική της κυβέρνησης σηματοδότησε ο υπουργός Υγείας Βασίλης Κικίλιας χτες το πρωί, όταν δημόσια δήλωσε ότι εισηγείται ολικό lockdown.\nΣτις 12 σήμερα ο υφυπουργός Πολιτικής Προστασίας Νίκος Χαρδαλιάς θα εξειδικεύσει τα νέα περιοριστικά μέτρα που θα ισχύσουν στην Αττική από τις 6 το πρωί της Πέμπτης ως τις 26 Φεβρουαρίου. Ανακοινώσεις θα κάνουν επίσης ο Γεν. Γραμματέας Εμπορίου του υπουργείου Ανάπτυξης Παναγιώτης Σταμπουλίδης, η Γεν. Γραμματέας Ανθρώπινου Δυναμικού Δημοσίου Τομέα του υπουργείου Εσωτερικών, Βιβή Χαραλαμπογιάννη, η Γεν. Γραμματέας Εργασίας Άννα Στρατινάκη, καθώς και ο Διοικητής της Εθνικής Αρχής Διαφάνειας, Άγγελος Μπίνης.\nΣτο τραπέζι πάντα… σκληρό lockdown σε όλη τη χώρα\nΩστόσο, η κυβέρνηση παραμένει σε αυξημένη επαγρύπνηση και δεν αποκλείει ακόμη και ένα ολικό, σκληρό lockdown σε όλη την χώρα, αν οι αριθμοί των διασωληνωμένων και των εισαγωγών στα νοσοκομεία αυξηθούν κατακόρυφα.\nΣτόχος, να μη «μπλοκάρει» το Σύστημα Υγείας πανελλαδικά και να υπάρχουν περιθώρια, εφόσον χρειαστεί, νοσοκομεία «κίτρινων» περιοχών να σηκώσουν βάρη νοσοκομείων «κόκκινων» περιοχών, που έχουν ξεπεράσει τα όρια τους.\nΑύριο στο τραπέζι της σύσκεψης των Λοιμωξιολόγων μπαίνουν και η Θεσσαλονίκη και η Αχαΐα.\nΤο περίγραμμα το έδωσε ο ίδιος ο Πρωθυπουργός με μήνυμα του στους πολίτες. Τα μέτρα παραπέμπουν σε αυτά του Μαρτίου του 2020.\nΣύμφωνα με πληροφορίες, από αύριο:\nΚλείνει το λιανεμπόριο σε κάθε του μορφή\nΚλείνουν τα σχολεία όλων των βαθμίδων ( νηπιαγωγεία, δημοτικά, γυμνάσια, λύκεια), τα οποία πλέον θα λειτουργούν με τηλεκπαίδευση.\nΕξαιρείται η ειδική αγωγή που θα συνεχιστεί με φυσική παρουσία, ενώ θα τεθεί εκ νέου σε λειτουργία η εκπαιδευτική τηλεόραση στην ΕΡΤ για τους μαθητές του Δημοτικού.\nΚλείνουν κομμωτήρια, κέντρα αισθητικής και προσωπικής υγιεινής, βιβλιοπωλεία, πρακτορεία ΟΠΑΠ και ΚΤΕΟ.\nΣυστήνεται τηλεργασία στον ιδιωτικό τομέα στο 50% και με αυστηρούς ελέγχους για την εφαρμογή του μέτρου, ενώ στον δημόσιο τομέα η τηλεργασία αναμένεται να είναι στο 70%.\nΤίθεται ξανά σε ισχύ η άδεια ειδικού σκοπού.\nΟι εκκλησίες αναμένεται να λειτουργούν με παρουσία αυστηρά ως 9 άτομα.\nΑνοιχτά θα είναι μόνο τα σούπερ μάρκετ και τα καταστήματα τροφίμων, τα φαρμακεία, τα πρατήρια καυσίμων, τα συνεργεία αυτοκινήτων, τα περίπτερα και οι λαϊκές αγορές, με αυστηρά μέτρα λειτουργίας. Επίσης θα συνεχίσουν να ισχύουν οι υπηρεσίες take away και delivery.\nΑνησυχία για την κινητικότητα των πολιτών\nΤην κυβέρνηση και τους επιστήμονες τους απασχολεί ιδιαίτερα η κινητικότητα των πολιτών και οι έλεγχοι αναμένεται να ενταθούν.\nΣύμφωνα με πληροφορίες τις καθημερινές η απαγόρευση της κυκλοφορίας αναμένεται να παραμείνει στις 9 το βράδυ και τα Σαββατοκύριακα στις 6 το απόγευμα.\nΩστόσο φέρεται να εξετάζεται να μπει «φρένο» στον κωδικό 6 (για σωματική άσκηση) και να μην επιτρέπεται η μετάβαση σε πιο μακρινούς δήμους από την περιοχή μόνιμης κατοικίας ως ένα μέτρο εσχάτης ανάγκης, αν και πολλοί είναι αυτοί που βλέπουν πως αυτό το μέτρο δεν είναι εύκολα εφαρμόσιμο.\nΌπως έκανε σαφές ο Πρωθυπουργός στο μήνυμα του, το επόμενο δίμηνο θα εφαρμοστεί ξανά η στρατηγική του ακορντεόν… «Η βεντάλια των περιορισμών θα ανοίγει και θα κλείνει ανάλογα με τα επίπεδα του συναγερμού», όπως είπε, εκφράζοντας ωστόσο την αισιοδοξία ότι διανύουμε… «το τελευταίο μίλι προς την ελευθερία».\nΠροληπτικά μέτρα παρά… «χάος» στο ΕΣΥ\nΤις αποφάσεις των ειδικών, τις οποίες έκανε δεκτές η κυβέρνηση, βάρυναν δύο παράγοντες: η μεγάλη αύξηση των νοσηλειών στην Αττική που δοκιμάζει ήδη τις αντοχές πολλών νοσοκομείων, και οι μεταλλάξεις του ιού που φαίνεται να επιταχύνουν τη μεταδοτικότητά του.\nΈτσι η γραμμή ήταν… προληπτικά μέτρα για να δοθεί χρόνος στο Σύστημα Υγείας, καθώς θα προχωρούν και οι εμβολιασμοί.\n«Θα μπορούσαμε να περιμένουμε ακόμη κάποιες μέρες, αλλά το καμπανάκι είναι ηχηρό και έχουμε μάθει να λειτουργούμε ώστε να προλαμβάνουμε και να μην ακολουθούμε το πρόβλημα, για να σώζουμε ζωές» δήλωσε ο Πρωθυπουργός στο μήνυμα του.\nΑποκωδικοποιώντας το μήνυμα του Πρωθυπουργού\nΣτο 7λεπτο μήνυμα του ο Πρωθυπουργός απευθύνθηκε στο θυμικό του πολίτη, στο συναίσθημα.\nΚαθώς γνωρίζει πολύ καλά την κόπωση που επικρατεί στους πολίτες 11 μήνες μετά την πρώτη καραντίνα, επιχείρησε να δείξει πως συναισθάνεται την κοινωνία αλλά και τους επιχειρηματίες και τους εργαζόμενους.\nΜίλησε ως πατέρας… «Νιώθω την πολύμηνη κούραση. Τον εκνευρισμό. Ιδιαίτερα στους μαθητές μας που αποξενώνονται από το φυσικό τους περιβάλλον, το σχολείο. Έχω και εγώ παιδί στο σχολείο και ξέρω» είπε χαρακτηριστικά.\nΑπευθύνθηκε στους πολίτες…. «Καταλαβαίνω απόλυτα την αντίδραση: «Θα μας ξανακλείσετε;», με ρωτούν, κάθε τόσο. «Δεν είναι πολλοί αυτοί που μας «κλείνουν», αλλά μόνον ένας», απαντώ. Και αυτός είναι ο Κορωνοϊός, που πρέπει να νικήσουμε» τόνισε.\nΕνώ απευθυνόμενος στους επιχειρηματίες, τους εργαζόμενους και τους ανέργους, δήλωσε ότι η κυβέρνηση θα συνεχίσει να τους στηρίζει, όσο διαρκεί η πανδημία…\n«Γνωρίζω τι σημαίνουν όλα αυτά για την οικονομία… Θα ξαναπώ, ωστόσο, ότι δεν υπάρχει οικονομία χωρίς υγεία. Ούτε καλοί πελάτες χωρίς υγιείς πολίτες. Άλλωστε, μία προσπάθεια δύο εβδομάδων τώρα, μπορεί να φέρει νωρίτερα το πλήρες άνοιγμα της αγοράς» σημείωσε χαρακτηριστικά.


Φροντίδα για ορχιδέες Miltonia - πότισμα, λίπανση, κοπή και άλλα\nΠώς πρέπει να ποτίζεται η ορχιδέα Miltonia;\nΔεν υπάρχει εύρος ανοχής για σφάλματα στην παροχή νερού με ορχιδέες Miltonia. Η ξηρασία είναι εξίσου θανατηφόρα με την υπερχείλιση. Διατηρήστε το υπόστρωμα ελαφρώς υγρό με νερό χωρίς ασβέστη σε θερμοκρασία δωματίου. Αντί να ποτίζετε τις ευαίσθητες ρίζες, είναι καλύτερο να τις βυθίσετε για λίγο και να αφήσετε το νερό να τελειώσει εντελώς.\nΟδηγός φροντίδας για ορχιδέα Phalaenopsis\nΠολλές εναέριες ρίζες σε μια ορχιδέα - κομμένες ή όχι;\nΓιατί συρρικνώνεται η ορχιδέα μου; - Συμβουλές για σωστή φροντίδα\nΔεν αρκεί μόνο η έκχυση\nΓια να μην εξισορροπηθεί η εύθραυστη ισορροπία νερού, ψεκάστε την ορχιδέα Miltonia καθημερινά νωρίς το πρωί με μια λεπτή ομίχλη μαλακού νερού. Επιπλέον, ρυθμίστε τα μπολ γεμάτα με υγραντήρες νερού ή αέρα έτσι ώστε το φυτό τροπικού δάσους να αισθάνεται σαν στο σπίτι του.\nΠότε και πώς πρέπει να γονιμοποιήσω την ορχιδέα Miltonia;\nΩς επιφυτικό είδος ορχιδέας, το Miltonia προσαρμόζεται σε περιβάλλον με φτωχή θρεπτικά συστατικά. Επιπλέον, το φυτό δεν μιλά καλά όταν πρόκειται για αλμυρά λιπάσματα. Πώς να γονιμοποιήσετε σωστά τη πανσές ορχιδέα:\nΧρησιμοποιήστε μόνο ειδικό υγρό λίπασμα ορχιδέας σε διπλή αραίωση για την παροχή θρεπτικών ουσιών\nΤην άνοιξη και το καλοκαίρι, προσθέστε το υγρό λίπασμα στο νερό άρδευσης ή βύθισης κάθε 4 εβδομάδες\nΜην λιπαίνετε κατά τη διάρκεια του χειμερινού διαλείμματος\nΜην εφαρμόζετε λίπασμα ορχιδέας σε αποξηραμένο υπόστρωμα ή απευθείας και αραιωμένο στους κλώνους ρίζας. Η ορχιδέα Miltonia είτε αρνείται είτε να ανθίσει είτε πεθάνει.\nΤι ώρα έχει νόημα η επαναφωτογράφηση;\nΜόνο όταν το πυκνό δίκτυο ριζών απειλεί να σπάσει το δοχείο καλλιέργειας, αποκτάτε το Miltonia. Δεδομένου ότι αυτό το μέτρο συντήρησης σημαίνει καθαρό άγχος για την ορχιδέα που μοιάζει με μιμόζα, ο χρονισμός πρέπει να επιλέγεται προσεκτικά. Ένα ραντεβού στο τέλος της περιόδου ανθοφορίας ή κατά τη διάρκεια του χειμερινού διαλείμματος είναι ιδανικό. Μην μεταφέρετε ποτέ την πανσέλη ορχιδέα το καλοκαίρι.\nΗ στοργική φροντίδα δεν θα έχει τίποτα αν τοποθετήσετε τη ορχιδέα Miltonia σε ακατάλληλη τοποθεσία. Λαμβάνεται υπόψη μόνο μια φωτεινή, όχι ηλιόλουστη τοποθεσία στο ανατολικό ή δυτικό παράθυρο. Η στήλη υδραργύρου πρέπει να είναι περίπου 17-22 μοίρες το καλοκαίρι και 15-18 μοίρες το χειμώνα. Μια υγρασία όλο το χρόνο 60 έως 80 τοις εκατό είναι απαραίτητη.


Νέες διευκρινίσεις από Tripsa μετά την κατάρρευσή της - Ειδήσεις - νέα - Το Βήμα Online\nΝέες διευκρινίσεις από Tripsa μετά την κατάρρευσή της\nΕπανέρχεται με νέα σημερινή ανακοίνωσή του ο όμιλος ηλεκτρονικών κρατήσεων Tripsta που περιλαμβάνει την Αirtickets και την Τravelplanet24, προκειμένου όπως λέει να παράσχει διευκρινίσεις σε διάφορα ερωτήματα που διατυπώθηκαν, σε σχέση με τους εργαζόμενους, το μέλλον της εταιρείας και τα τυχόν προβλήματα που προκαλεί η αναστολή της λειτουργίας της στον ελληνικό τουρισμό.\n29 Ιουνίου 2018, 13:29 Ενημερώθηκε: 29 Ιουνίου 2018, 13:29\nΕιδικότερα, η εταιρεία Tripsta διευκρινίζει τα εξής:\n* Για τους εργαζόμενους: Πρώτο μέλημα της Εταιρείας ήταν και είναι οι εργαζόμενοί της. Ήδη έχει καταβληθεί το σύνολο των δεδουλευμένων και όλων των νόμιμων αποζημιώσεων στους εργαζομένους. Η ανταπόκρισή τους και η στάση τους σε αυτή τη δύσκολη στιγμή ήταν συγκινητική και τους ευχαριστούμε για τη συμπαράστασή τους. Η Εταιρεία συνεχίζει να έχει στο δυναμικό της εργαζομένους, ώστε να είναι σε θέση να εξυπηρετεί άρτια τους πελάτες της.\n* Για τις οφειλές: Οι υποχρεώσεις της Εταιρείας προς το σύνολο των αεροπορικών εταιρειών (IΑΤΑ) είχαν ρυθμιστεί και εξυπηρετούντο με βάση συγκεκριμένο πρόγραμμα αποπληρωμής, το οποίο και τηρείται.\n* Για τη ρευστότητα της εταιρείας: Επί 13 χρόνια η Εταιρεία λειτούργησε με επιτυχία ώστε να βρίσκεται μέσα στα πέντε μεγαλύτερα online ταξιδιωτικά πρακτορεία της Ευρώπης και να καλύπτει πάνω από 46 αγορές σε όλο τον κόσμο. Ο κλάδος της μεταπώλησης των αεροπορικών εισιτηρίων είναι ιδιαίτερα ανταγωνιστικός καθώς λειτουργεί με πολύ μικρά περιθώρια κέρδους και συνεπώς βασίζεται απολύτως στη ρευστότητα. Το πρόβλημα που δημιούργησε στα ταμειακά διαθέσιμα της Εταιρείας η στάση συγκεκριμένων συνεργατών, υπονόμευσε οποιοδήποτε σχεδιασμό, πλήττοντας τη ρευστότητα μιας Εταιρείας με μηδενικό τραπεζικό δανεισμό. Η Εταιρεία λαμβάνει μέτρα ώστε να εξισορροπήσει τις ταμειακές της ροές.\n* Για τις επιπτώσεις στον ελληνικό τουρισμό: Ουδεμία επίπτωση υπάρχει για τον ελληνικό τουρισμό. Τα ήδη εκδοθέντα εισιτήρια και οι κρατήσεις των πελατών συνεχίζουν να είναι σε πλήρη ισχύ. Σημειώνεται δε ότι το 80% της δραστηριότητας της Εταιρείας αφορά εισιτήρια από και προς διεθνείς προορισμούς και όχι προς την Ελλάδα.\n* Για την περαιτέρω λειτουργία της: Οι ιστοσελίδες των εταιρειών συνεχίζουν να λειτουργούν κανονικά. H ιστοσελίδα της Αirtickets® λειτουργεί ως πλατφόρμα σύγκρισης τιμών με έκδοση μέσω τρίτων παρόχων. Η ιστοσελίδα της Τravelplanet24 εξυπηρετεί ακτοπλοϊκές κρατήσεις. Όλοι οι πελάτες εξυπηρετούνται κανονικά. Τα εκδοθέντα εισιτήρια και οι κρατήσεις είναι σε πλήρη ισχύ.\nΔήλωση της Travelport\nΕνας εκπρόσωπος από την Travelport δήλωσε: «Σύμφωνα με την πολιτική της εταιρείας, η Travelport δεν είναι σε θέση να μοιραστεί δημόσια οποιαδήποτε πληροφορία σχετικά με τις ατομικές της συμφωνίες με συνδρομητές. Αυτό που μπορούμε να πούμε όμως είναι ότι αρνούμαστε κατηγορηματικά οποιαδήποτε παράβαση στις σχέσεις μας με την Tripsta και θα υπερασπιστούμε δυναμικά τον εαυτό μας σε περίπτωση που ξεκινήσει οποιαδήποτε δικαστική διαδικασία».


Ο βουλευτής του Ποταμιού Γρηγόρης Ψαριανός έδωσε εξηγήσεις για το φραστικό επεισόδιο μεταξύ του ιδίου και του κ. Σκουρολιάκου, μιλώντας στον Βήμα FΜ.\n«Με ρωτάγανε οι δημοσιογράφοι απέξω, περνάει ο Σκουρολιάκος δίπλα μου εκείνη την ώρα, και με κοίταξε έτσι με ένα υφάκι περίεργο, και λέω σε λίγο θα είναι και ο κ. Σκουρολιάκος που θα πετάει χαρτάκια από πάνω γιατί αυτά κάνουνε κύκλο: ο Πετράκης πέρσι ήταν κυβέρνηση. Και έγινε ένα επεισόδιο, τέλος πάντως, μου μίλησε πολύ άσχημα, απρεπέστατα. Εγώ του είπα απλώς: «Γλείφε τώρα εκεί που έφτυνες».


Το μυστικό για μία ευτυχισμένη οικογένεια! - ΓΟΝΕΙΣ & ΠΑΙΔΙ - Youweekly\nOι συνήθειες των αγαπημένων οικογενειών!\nΑυτό είναι το μεγάλο μυστικό για να έχετε μία πολύ ευτυχισμένη και χαρούμενη οικογένεια!\nΛένε πως η ευτυχία είναι στιγμές. Ενα όμορφο οικογενειακό γεύμα, μια βόλτα στην παραλία ή μια έκπληξη τη στιγμή που ένα μέλος της οικογένειας δεν το περιμένει, μπορεί να αλλάξουν ριζικά τις σχέσεις σε μια οικογένεια. Διαβάστε παρακάτω...\nΕλάτε πιο κοντά στα αγαπημένα σας πρόσωπα με μικρές -και ορισμένες φορές ασήμαντες- συνήθειες. Σας παραθέτουμε κάποιες καλές συνήθειες που τηρούν ορισμένες οικογένειες, παρά τις δυσκολίες και τη φθορά της καθημερινότητας.\nΔεν αφήνουν τη μεταξύ τους σχέση στην τύχη της αλλά προσπαθούν καθημερινά. Οσα και ό,τι προβλήματα κι αν εμφανίζονται, φροντίζουν να τα λύνουν πάντα μέσω του διαλόγου. Υπάρχει ρεαλισμός και από τις δύο πλευρές, με την έννοια ότι γνωρίζουν πολύ καλά ότι μόνο με αμοιβαίες υποχωρήσεις μπορούν να προχωρήσουν ορθολογικά παρακάτω. Σε καμία περίπτωση πάντως -ακόμα και αν υπάρχει έντονη διαφωνία- δεν αφήνουν ανεξέλεγκτο τον εαυτό τους να εκνευριστεί.\nΔεν παραμελούν ο ένας τον άλλον: Αυτό περικλείει τα πάντα. Η μανούλα ασχολείται κατά κύριο λόγο με το παιδί, όμως δεν παραβλέπει τις ανάγκες και τα θέλω του συντρόφου της και με τη σειρά του ο άντρας δεν ξεχνάει ότι εκτός από μάνα του παιδιού του, είναι και σύντροφός του - με ό,τι αυτό συνεπάγεται. Πάντα προσέχουν να εξασφαλίζουν κάποιες ώρες την εβδομάδα για να μη χάνεται η ουσιαστική τους σχέση.\nΤο ζευγάρι οφείλει να σεβαστεί τον χρόνο που διεκδικούν τα παιδιά τους από εκείνους αλλά και τα παιδιά θα πρέπει να μάθουν μεγαλώνοντας πως οι γονείς τους έχουν απόλυτη ανάγκη να μείνουν κάποιες ώρες την εβδομάδα μόνοι.\nΚάνουν εκπλήξεις: Είτε αυτό λέγεται ένα δωράκι, είτε κάποια άλλη πράξη, κρατούν τη σχέση τους ζωντανή και απρόβλεπτη (στο μέτρο του δυνατού πάντα). Δίνουν δηλαδή στον άλλον την εντύπωση ότι δεν τον θεωρούν δεδομένο και δείχνουν την αγάπη και την ευγνωμοσύνη τους για ό,τι τους έχει προσφέρει το έτερόν τους ήμισυ. Αυτό μπορεί να σημαίνει μια τούρτα, ένα βράδυ που κανείς στην οικογένεια δεν έχει γενέθλια ή ένα δώρο σε κάποιο από τα παιδιά γιατί δείχνει καθημερινά πως είναι εντάξει στις υποχρεώσεις του.\nΠερνούν ποιοτικό χρόνο μαζί: Μπορεί η καθημερινότητα να είναι έντονη και οι ρυθμοί καταιγιστικοί, όμως ένα ευτυχισμένο ζευγάρι επιδιώκει να περνάει χρόνο μαζί και βέβαια όχι μπροστά από μια οθόνη, αποξενωμένος ο ένας από τον άλλον. Θα γίνει και αυτό, όμως όχι σε μόνιμη βάση! Ουσιαστικός και συνάμα ποιοτικός χρόνος σημαίνει να παρακολουθήσουν μια παράσταση ή ένα θέαμα που θα αφορά όλη την οικογένεια ή κάποιο βράδυ να παίξουν επιτραπέζια παιχνίδια. Ακόμα και το περπάτημα και η συζήτηση κατά τη διάρκεια αυτού μπορεί να φέρει θετικά αποτελέσματα μέσα στην οικογένεια.\nΠαίρνουν από κοινού σημαντικές αποφάσεις: Είμαι μαζί και πορεύομαι μαζί στη ζωή σημαίνει συναποφασίζω, έχοντας ανταλλάξει απόψεις με τον σύντροφό μου, προκειμένου να καταλήξουμε στην καλύτερη απόφαση σε σημαντικά (και μη) θέματα. Δεν βάζω σε πρώτη προτεραιότητα τον εγωισμό μου και αποφασίζω ερήμην.\nΑυτοί είναι οι μέθοδοι πειθαρχίας ανάλογα με την ηλικία των παιδιών!\nΤα τελευταία χρόνια γίνεται πολύς λόγος για τη σημασία της ύπαρξης ορίων στα παιδιά.\nΕχουν δημοσιευθεί σχετικά βιβλία, έχουν γραφτεί άρθρα στο διαδίκτυο και δεκάδες παιδαγωγοί εξηγούν στους γονείς τη χρησιμότητά τους. Αυτό όμως που δεν συζητιέται πολύ είναι το γεγονός ότι αυτά τα όρια πρέπει να προσαρμόζονται ανάλογα με τις ανάγκες που έχει κάθε παιδί μεγαλώνοντας. Λογικό!\nΕχοντας αυτό κατά νου, γίνεται φανερό ότι οι μέθοδοι πειθαρχίας που χρησιμοποιεί ένας γονιός στα παιδιά του είναι καλό να μεταβάλλονται, ώστε να συμβαδίζουν όχι μόνο με την ηλικία, αλλά και με τη σωματική ανάπτυξη ή τη συναισθηματική εξέλιξή τους.\nΕνας κανόνας που είχε λογική όταν το παιδί ήταν τριών ετών, μπορεί στα πέντε του χρόνια να φαντάζει σχεδόν αστείος. Οπως για παράδειγμα η μέθοδος ή αλλιώς το μέγεθος της τιμωρίας. Αυτό όσο λογικό κι αν ακούγεται, τόσο δύσκολο είναι στην πράξη, ειδικά σε μια οικογένεια με πολλά παιδιά, τα οποία φυσικά θα ανήκουν σε διαφορετικές ηλικίες.\nΣε αυτές τις περιπτώσεις, είτε τα μικρότερα αδέλφια θέλουν να ισχύουν και γι’ αυτά οι κανόνες που ισχύουν για τα μεγαλύτερα παιδιά, είτε τα μεγαλύτερα παιδιά νιώθουν να καταπιέζονται, επειδή πρέπει να υπακούν στα ίδια όρια με τα αδελφάκια τους.\nΕπιπλέον, πριν αποφασίσετε τους τρόπους πειθαρχίας που θα ακολουθήσετε με το παιδί σας, πρέπει να σκεφτείτε τι μπορείτε να περιμένετε από αυτό ανάλογα με την ηλικία και την ωριμότητά του. Για παράδειγμα, μπορεί το time out να λειτουργεί στα νήπια, αλλά για τα πιο μεγάλα παιδιά το να τα στείλετε στο δωμάτιό τους σε μια κρίσιμη στιγμή είναι μάλλον κάτι που επιθυμούν, παρά κάτι που αντιμετωπίζουν ως τιμωρία. Αρα ακόμα και αν το πράξετε δεν θα υπάρχει καμία τιμωρία στη συνείδησή τους.\nΕπίσης, μπορεί τώρα το μικρό σας να ενθουσιάζεται με τα αυτοκόλλητα που του χαρίζετε στους πίνακες επιβράβευσης, αλλά το πιο πιθανό είναι πως στο μέλλον όλη αυτή η διαδικασία θα του φαίνεται απίστευτα βαρετή. Συνεπώς θα πρέπει να βρείτε κάτι αντίστοιχο των αυτοκόλλητων που αφενός θα τους αρέσει και αφετέρου θα τους δώσει ένα παραπάνω κίνητρο.\nΩστόσο, υπάρχουν κάποιες μέθοδοι που λειτουργούν θετικά σε κάθε ηλικία, όπως για παράδειγμα η επιβράβευση, η θετική προσοχή, η ενθάρρυνση, η ύπαρξη ξεκάθαρων συνεπειών και ο ειλικρινής διάλογος, ό,τι και αν έχει συμβεί.\nΣε κάθε περίπτωση, οι κανόνες καλό θα είναι να γράφονται κάπου και να τοιχοκολλούνται σε ένα μέρος του σπιτιού (π.χ. ψυγείο), κάπως έτσι γίνεται πιο επίσημο το όλο πράγμα, για τους οποίους μάλιστα θα είναι σύμφωνοι και οι δύο γονείς. Ωστόσο πρέπει να τηρούνται κατά γράμμα και να μη γίνονται εξαιρέσεις, όσο και αν... στενοχωριέστε που... στενοχωριούνται!\nΟπλιστείτε με υπομονή και ξεκινήστε!\nΓονείς προσοχή! Βρέθηκε μεταλλική λάμα μέσα σε σοκολατάκια...


Η έκπληξη που περίμενε τον ψαρά της ζωής! – Lifeshare by Ξένια Γιαννάκη\nΗ LIFESHARE γιορτάζει με φίλους το καλοκαίρι της καρδιάς μας!\nΟ ψαράς της ιστορίας μας έχει ένα καλυβάκι στην παραλία και κατεβαίνει κάθε βράδυ μες τη νύχτα με τα δίχτυα στον ώμο. Με τα πόδια γυμνά και τα δίχτυα μισοαπλωμένα, μπαίνει στη θάλασσα.\nΑντιλαμβάνεται πόσο ΤΥΧΕΡΟΣ είναι που μπορεί να κρατήσει τον θησαυρό που έχει ακόμη στα χέρια του.


ΟΙ ΜΑΙΝΑΔΕΣ ΤΟΥ ΧΙΤΛΕΡ/Βιβλία | Κριτικές βιβλίων (Diavasame.gr)\nΟ ναζισμός μέσα από τη δράση των Γερμανίδων\nΤο μέτρο του Απόλυτου Κακού έτσι όπως αναπτύχθηκε εκθετικά από τους ναζί, υπό τη φρικώδη ονομασία «τελική λύση», δεν είναι το γενικό και εν πολλοίς αόριστο φαντασιακό παραλήρημα της άριας ανωτερότητας, ούτε καν το πραγματιστικό κίνητρο του Χίτλερ να εδραιώσει το περιβόητο Lebensraum (ζωτικός χώρος στην Ανατολική Ευρώπη) με τη χρήση της ωμής και απάνθρωπης βίας. Ενδεχόμενα να είναι και αυτά, ωστόσο στις πίσω γραμμές της Ιστορίας στέκουν οι «πρόθυμοι εκτελεστές» όπως τους είχε χαρακτηρίσει ο Αμερικανός ιστορικός Ντάνιελ Γκολντχάγκεν στο ομώνυμο και πολυβραβευμένο βιβλίο του. Άνθρωποι που δεν έφεραν το βάρος της φαιής στολής των SS, που δεν χρειάστηκε να κουβαλούν πάνω τους τα δαιμονικά σήματα της Βέρμαχτ. Ήταν πολίτες που συντάχθηκαν ασμένως με τη δολοφονική μηχανή των ναζί και έγιναν βολικά γρανάζια της. Άνδρες και γυναίκες που για ευτελείς σκοπούς και ορμώμενοι από ταπεινά κίνητρα έλαβαν μέρος –άμεσα ή έμμεσα– στις θηριωδίες των πρωτοπαλίκαρων του Φύρερ. Τι ήταν αυτό που όπλισε το χέρι τους; Κάτω από ποιες συνθήκες δέχθηκαν να πάρουν τον ρόλο του αυτουργού; Ακόμη χειρότερα, γιατί επέτρεψαν στο κτήνος που κοιμόταν μέσα τους να τους κυριεύσει; Πέραν των όποιων ψυχολογικών επεξηγήσεων σύμφωνα με τις οποίες η μάζα κατευθύνεται (πάντα) από έναν ηγέτη που ξέρει να εκστομίζει διαπρύσια λόγια ή τον τρόμο να εμφανιστεί κανείς εξοβελιστέος (άρα εχθρός) μιας κοινωνίας που πάλλεται και ζητάει εκδίκηση, υπάρχουν και άλλες πιο κοινότοπες αφορμές. Όπως υπάρχουν και συναφείς αποσιωπήσεις από την επίσημη ιστορική καταγραφή. Μια τέτοια έρχεται να ανασύρει από τα σκοτεινά βάθη του παρελθόντος η μελέτη της Αμερικανίδας ιστορικού Γουέντι Λόουερ. Ήτοι: ο ναζισμός δεν ήταν μόνο μια ανδρική υπόθεση. Μπορεί οι άρρενες ακροατές του παράφρονα Χίτλερ να ήταν αυτοί που εδραίωσαν/μετουσίωσαν/εκτέλεσαν τον ριζοσπαστικό αντισημιτισμό του και μετέτρεψαν το ναζιστικό καθεστώς σε ένα γενοκτονικό σύστημα απύθμενης σκληρότητας, ωστόσο οι γυναίκες δεν έμειναν κομπάρσοι του αιμάτινου δράματος. Ξεπερνώντας κανείς τις έμφυλες προκαταλήψεις (μα, μπορεί μια μάνα να φερθεί με σκληρότητα σε ένα άλλο παιδί επειδή είναι Εβραιόπουλο;), έρχεται αντιμέτωπος με την έκτυπη εικόνα της εκτεταμένης συμμετοχής (λόγω και έργω) αρκετών γυναικών στη μανιχαϊστική βία των ναζί.\nΤο ιδεότυπο της γυναίκας-νοικοκυράς-ναζίστριας δεν είναι εύκολο να διακριβωθεί, αφ’ ης στιγμής συναντάει κανείς γυναίκες από όλα τα κοινωνικά στρώματα. Πλούσιες, αλλά και φτωχές. Μορφωμένες, αλλά και άξεστες κοπέλες της επαρχίας. Όλες τους, όμως, έχουν ευνουχιστεί από μια πατριαρχική κοινωνία που μετά το τέλος του Α’ Παγκόσμιου Πολέμου ένιωθε προδομένη, ταπεινωμένη και αποζητούσε παντί τρόπω να πάρει το αίμα της πίσω (αφού προηγουμένως γνώρισε την αποτυχία της Βαϊμάρης).\nΣχεδόν όλες τους είδαν το ταξίδι στην Ανατολική Ευρώπη ως μια εξαίσια ευκαιρία να φύγουν από το στενό οικογενειακό και κοινωνικό περιβάλλον. Να θηρεύσουν εμπειρίες, να ανελιχθούν εργασιακά, να βιώσουν πρωτόγνωρες καταστάσεις και, γιατί όχι, να σχετιστούν με αξιωματούχους έτσι ώστε να εξελίξουν το ειδύλλιο σε γάμο (άρα εκ νέου το αίτημα της κοινωνικής ανέλιξης). Νοσοκόμες που αψήφησαν με τον πιο απάνθρωπο τρόπο ακόμη και τα ύστατα ψήγματα ανθρωπισμού και πήραν μέρος σε πειράματα ευγονικής. Διοικητικοί υπάλληλοι που υπέγραψαν αβρόχοις ποσί διατάγματα που έστελναν σωρηδόν κόσμο στον θάνατο. Γυναίκες στρατιωτικών που καίτοι δεν είχαν καμία δικαιοδοσία, έμοιαζαν πραγματικά με μαινάδες που σκορπούσαν τρόμο στους κρατούμενους. Ο Χίτλερ δεν δημιούργησε ένα ειδικό σώμα στρατού με γυναίκες – κάτι τέτοιο θα ερχόταν σε ρήξη με το βασικό δόγμα του που ήθελε τη γυναίκα στο σπίτι, στον ρόλο τροφού, νοικοκυράς και μάνας των νέων άριων. Με ψύχραιμη καταγραφή και με ανάλυση που ξεφεύγει από τη στείρα επιστημοσύνη, η Λόουερ σκιαγραφεί τη φασματική δύναμη που ανέπτυξαν οι ναζί ολετήρες στην Ανατολική Ευρώπη, τα στρατόπεδα συγκέντρωσης που ανέδιδαν μυρωδιά θανάτου, αλλά και τη συμμετοχή των γυναικών στα δρώμενα – είτε εν αγνοία τους, είτε κατόπιν δικής τους απόφασης. Εξίσου σημαντικό είναι και το κομμάτι της έρευνας που περιλαμβάνει την επόμενη ημέρα. Ως άλλοι ήρωες του «Τενεκεδένιου Ταμπούρλου» του Γκίντερ Γκρας, οι άμεσα εμπλεκόμενες αντέδρασαν με σθεναρότητα στην παγκόσμια απαίτηση για απονομή δικαιοσύνης. Καμώθηκαν πως δεν ήξεραν και δεν είδαν. Πως άλλοι ήταν οι δολοφόνοι ή πως η νεότητα δεν τους επέτρεπε να δουν τη συνολική εικόνα του καθεστώτος. Μα, ακόμη και τα λογής δικαστήρια που ξεκίνησαν με το τέλος του πολέμου (σε Δυτική και Ανατολική Γερμανία) δεν κατάφεραν να αποδώσουν δικαιοσύνη από τη στιγμή που οι δικαστές αναζητούσαν τους πρωταίτιους των μαζικών δολοφονιών και όχι τα μικρά «ψάρια». Αρκετές γυναίκες (καταφανώς ψευδόμενες) κατάφεραν να γλιτώσουν την καταδίκη και με τον ένα ή τον άλλο τρόπο εκμεταλλεύτηκαν τη βολική σιωπή των δικαστών και της κοινωνίας που υπό το βάρος των τύψεων ήθελε εν τω άμα να γυρίσει σελίδα. Κι όμως, η απαρακώλυτη διάπραξη θηριωδιών δεν έγινε από κάποια φαντάσματα, ούτε από πλάσματα του εφιαλτικού νου. Κάποιοι σιώπησαν, άλλοι συνεργάστηκαν, κάμποσοι μετείχαν ως θεατές, αυτουργοί ή εκτελεστές. Ανάμεσα σε αυτούς τους «κάποιους» και γυναίκες.\nΤο βιβλίο της Λόουερ προστίθεται σε μια ατέρμονη σειρά ανάλογων προσπαθειών να διαλευκανθεί η πιο σκοτεινή περίοδος της ανθρωπότητας, του ναζισμού. Η Λόουερ στηρίζεται αρκετά στη βιβλιογραφία εξ ου και στο τέλος του βιβλίου παρατίθενται εκατό περίπου σελίδες με παραπομπές, ονόματα, διευθύνσεις, καθώς και φωτογραφίες των «πρωταγωνιστριών». Πρόκειται για ένα βιβλίο που αξίζει πραγματικά να διαβαστεί για να γίνει απόλυτα κατανοητό το εύρος της φρεναπάτης που κατέλαβε έναν λαό σε μια συγκεκριμένη χρονική συγκυρία και τον μετέτρεψε σε καλό αγωγό των πιο ταπεινών ανθρώπινων ιδιοτήτων. Όπως σημειώνει και ο Γιούργκεν Χάμπερμας, η Γερμανία εντάχθηκε στην Ευρώπη μόνο μετά το Άουσβιτς. Μόνο που οι εφιάλτες του Άουσβιτς, ακόμη και σήμερα, είναι άσβεστοι.\nH μετάφραση ανήκει στον Αλέξη Καλοφωλιά.


Γλυκά χαμηλών θερμίδων για απώλεια βάρους - Ποιο ινδικό γλυκό έχει τις χαμηλότερες θερμίδες; - Veganews.eu\nΑν τρώω 1400 θερμίδες την ημέρα και καίω 300 θα χάσω βάρος\nΠόσες θερμίδες καίει το barre3\nΓλυκά χαμηλών θερμίδων για απώλεια βάρους - Ποιο ινδικό γλυκό έχει τις χαμηλότερες θερμίδες;\nKaju katli. Ένα κομμάτι kaju katli περιέχει 57 θερμίδες ενέργειας. - Puran poli. Αυτό το δημοφιλές γλυκό πιάτο μοιάζει με chapathi ή ένα πλατύ ψωμί. - Shrikhand. 50 γραμμάρια shrikhand έχουν 130 θερμίδες ενέργειας. - Kalakand. Ένα κομμάτι kalakand έχει 100 θερμίδες. - Kheer. - Peda.\nΑν θέλετε να μειώσετε το βάρος σας φυσικά και αποτελεσματικά, οι συνταγές γλυκών χαμηλών θερμίδων, όπως τα μπισκότα κεράσι, θα είναι χρήσιμες και νόστιμες για την υγεία.\nΕίναι τα μπισκότα με χαμηλά λιπαρά πραγματικά χαμηλά λιπαρά;\nΜπισκότα με χαμηλά λιπαρά: Δοκιμασμένα και Δοκιμασμένα: Δοκιμασμένα και Δοκιμασμένα. Σπάνια συνδέονται με τον διάδρομο υγιεινής διατροφής, τα μπισκότα γεμίζουν το ράφι μεταξύ των Feel-Good Treats και των Pick-Me-Up Snacks. Μπορεί να έχετε παρατηρήσει κάποια μπισκότα με μειωμένα λιπαρά και μειωμένες θερμίδες που ισχυρίζονται ότι έχουν πλήρη γεύση. Θέλοντας να μάθει την αλήθεια, η ομάδα γευσιγνωσίας του WLR έστρεψε τη λάμπα ανάκρισης στα μπισκότα υγιεινής επιλογής.\nΑναλάβαμε την πρόκληση να βρούμε συνταγές για επιδόρπια με λίγες θερμίδες που να μην εκτροχιάζουν τους στόχους σας για απώλεια βάρους, αν αυτό είναι που επιδιώκετε.\nΗμερήσια σύνολα: Νάτριο: 1.200 θερμίδες, 66 g πρωτεΐνης, 125 g υδατανθράκων, 33 g φυτικών ινών, 54 g λίπους, 2.318 mg νατρίου.\nΠόσες θερμίδες έχει ένα ινδικό γλυκό;\nΈνα κλασικό ινδικό γλυκό από κάσιους, γάλα και ζάχαρη με 320 θερμίδες ανά μερίδα των 2 τεμαχίων.\nΤο Skinny Cow είναι γνωστό ότι προσφέρει μερικά από τα πιο παρακμιακά επιδόρπια με χαμηλές θερμίδες για τόσο χαμηλό αριθμό θερμίδων! Αν αναζητάτε ευκολία, οι μάρκες ποπ κορν με χαμηλές θερμίδες, όπως το Skinny Pop και το Boom Chicka Pop, είναι εξαιρετικές επιλογές για ένα σνακ πολύ μεγάλου όγκου και χαμηλών θερμίδων.\nΑν η απώλεια βάρους δεν είναι το θέμα σας, τότε οι εύκολες συνταγές υγιεινών επιδόρπιων εξακολουθούν να αποτελούν μια νόστιμη μικρή γλυκιά απόλαυση για να ολοκληρώσετε ένα μεγάλο γεύμα!\nΑνά 1 bar: 60 mg νάτριο, 17 g υδατάνθρακες (4 g φυτικές ίνες, 7 g ζάχαρη), 5 g πρωτεΐνη: 150 θερμίδες, 10 g λιπαρά (6 g κορεσμένα λιπαρά), 60 mg νάτριο, 17 g υδατάνθρακες (4 g φυτικές ίνες, 7 g ζάχαρη).\nΟι θερμίδες του αβοκάντο μπορούν να αυξηθούν αν δεν το μοιράσετε, αλλά η δίαιτα χαμηλών kcal δεν σημαίνει ότι πρέπει να παραλείψετε αυτό το υγιεινό λίπος ή το ψωμί. Τι επιδόρπιο μπορώ να φάω με δίαιτα; Μπισκότα σοκολάτας με 50 θερμίδες. - Vegan Cheesecake με βατόμουρα και λεβάντα 7 συστατικών. - Ψητό μήλο. - Ice Pops με βατόμουρο και γιαούρτι. - Ενεργειακές μπουκιές κέικ καρότου. - Φέτες κουάκερ Chai, βατόμουρο και καρύδα. - Chia Pudding. - Ζύμη για μπισκότα με ρεβίθια. Μια άλλη επίδραση της ρεσβερατρόλης στην απώλεια βάρους είναι ότι μπορεί να βοηθήσει το σώμα σας να μεταβολίσει τα λιπαρά οξέα, επιτρέποντάς σας να κάψετε το λίπος γρηγορότερα και να χάσετε βάρος γρήγορα. Μετά την ανάγνωση των άρθρων σχετικά με τις 25 καλύτερες συνταγές επιδόρπιων χαμηλών θερμίδων, ελπίζω ότι έχετε μάθει μερικές πολλές νόστιμες και γευστικές συνταγές για να ευχαριστήσετε το στομάχι σας, καθώς και να σας βοηθήσουν να μειώσετε το βάρος φυσικά και αποτελεσματικά στο σπίτι.\nΑλλά το θέμα με τα επιδόρπια είναι ότι είναι γλυκά, οπότε ναι, είναι συχνά πλούσια σε ζάχαρη και θερμίδες και δεν είναι απαραίτητα τα καλύτερα για να διατηρήσετε τους στόχους σας για την απώλεια βάρους, ειδικά αν παραγγείλετε ένα σε εστιατόριο.\nΕδώ σας παρουσιάζουμε μια ενότητα που έχει υγιεινά γλυκά και επιδόρπια χαμηλών θερμίδων και συνταγές που μπορούν να καταναλωθούν κατά τη διάρκεια της θεραπείας απώλειας βάρους σας.\nΥπάρχουν μπισκότα τζίντζερ με χαμηλά λιπαρά;\nΟύτε το μπισκότο ούτε η σοκολάτα υποδηλώνουν ότι πρόκειται για έκδοση με μειωμένα λιπαρά. Ένας εξαιρετικός λόγος για να κάνετε όλα τα διαλείμματα μπισκότων σας με χαμηλά λιπαρά. Δεν επιστρέφει με την αλμυρή επίγευση που έχουν πολλά digestives. Πολύ εντυπωσιακή. Τα μαστιχωτά κομμάτια τζίντζερ δημιουργούν μια ωραία υφή και απαλή γεύση. Πολύ χαμηλή περιεκτικότητα σε λιπαρά.\nΣτην πραγματικότητα, αν ήταν η απώλεια βάρους που σας έφερε εδώ, θα πρέπει επίσης να ελέγξετε το μάθημα απώλειας βάρους για χορτοφάγους!\nΤο κοτόπουλο Trifecta έχει μόνο 136 θερμίδες ανά τεμάχιο τεσσάρων ουγγιών, καθιστώντας το ένα εξαιρετικό κεντρικό κομμάτι για οποιοδήποτε σνακ υψηλής περιεκτικότητας σε πρωτεΐνες ή χαμηλών θερμίδων.\nΦυσικά, τα επιδόρπια χαμηλών θερμίδων κάτω των 100 θερμίδων θα είναι ευεργετικά αν προσπαθείτε να χάσετε βάρος, καθώς πολλά επιδόρπια μπορεί να είναι αρκετά θερμιδογόνα.\nΜαζί με τα κύρια πιάτα κάθε μέρα, θα πρέπει να προσθέσετε συνταγές επιδόρπιων χαμηλών θερμίδων, οι οποίες θα σας βοηθήσουν να μειώσετε το βάρος σας χωρίς τη λήψη συμπληρωμάτων.\nΤι είναι ένα υγιεινό επιδόρπιο;\nΜάφινς βρώμης μπανάνας. - Γλυκά γιαουρτιού φράουλα. - Σύκα με μαύρη σοκολάτα. - Vegan παγωτό βατόμουρο σε πεπόνι. - Φρούτα και ξηροί καρποί σε μπουκιές μαύρης σοκολάτας. - Ψητά μήλα με πλιγούρι βρώμης. - Υγιεινές λιχουδιές Rice Krispie Treats. - Vegan σοκολατένιο μιλκσέικ.\nΤα τραγανά ή τα μαλακά μπισκότα έχουν περισσότερες θερμίδες;\n"Ως γενικός κανόνας, τα τραγανά μπισκότα έχουν λιγότερα λιπαρά ανά ουγγιά από τις μαλακές/κρεατικές λιχουδιές", λέει ο Dr. Bernal. Αυτές οι λιχουδιές έξι συστατικών, χωρίς δημητριακά και για χορτοφάγους που παρασκευάζονται στο Μιζούρι έχουν μόνο 13 θερμίδες ανά λιχουδιά και το βασικό συστατικό είναι το πραγματικό φυστικοβούτυρο.\nΠοια είναι τα μπισκότα με τις λιγότερες θερμίδες;\nNairns. 6 από 8. Μπισκότα βρώμης με μαύρη σοκολάτα Nairns, Αυτά τα νόστιμα υγιεινά μπισκότα είναι γεμάτα βρώμη και φυτικές ίνες και δεν περιέχουν φοινικέλαιο, υδρογονωμένα λιπαρά και σιτάρι. Ιδανικά αν είστε σε αναζήτηση ενός υγιεινού μπισκότου! Κάθε ένα έχει 55% λιγότερη ζάχαρη από το μέσο μπισκότο και έχει μόλις 45 θερμίδες.\nΟι δίαιτες χαμηλών θερμίδων χρησιμοποιούνται συνήθως για την απώλεια βάρους, και αυτό γιατί έχουν απτά αποτελέσματα.\nΗ κατανάλωση λιγότερων θερμίδων από τις συνιστώμενες θερμίδες των Διατροφικών Οδηγιών για τους Αμερικανούς 2015-2020 διευκολύνει την επίτευξη υγιούς βάρους.\nΈνας πολύ καλός τρόπος να χρησιμοποιήσετε τα σταφύλια για την απώλεια βάρους είναι να τα ψιλοκόψετε και να τα προσθέσετε σε μια σαλάτα μαζί με άλλα λαχανικά χαμηλών θερμίδων και υψηλής περιεκτικότητας σε φυτικές ίνες, όπως το μαρούλι, το μπρόκολο, τα καρότα κ.λπ. Κάντε τη βραδιά της πίτσας πιο φιλική προς την απώλεια βάρους, αντικαθιστώντας τη συνηθισμένη σας ζύμη με αυτή την κρούστα πίτσας με κουνουπίδι και πατάτα!


ΑΜΑΝ: Βασίλης Πιπέρης. Δείτε τον σήμερα μετά το εγκεφαλικό. Η οργή και το βιβλίο που καίει κόσμο - PISTEPSETO\nHome Κοινωνία ΑΜΑΝ: Βασίλης Πιπέρης. Δείτε τον σήμερα μετά το εγκεφαλικό. Η οργή και το βιβλίο που καίει κόσμο\nΑΜΑΝ: Βασίλης Πιπέρης. Δείτε τον σήμερα μετά το εγκεφαλικό. Η οργή και το βιβλίο που καίει κόσμο\npistepseto.net 2:17:00 μ.μ. Κοινωνία,\nΜεσημέρι. 17 Δεκεμβρίου 2010. Ο Βασίλης ζυγίζει 180 κιλά και απολαμβάνει πλούσιο γεύμα σε ταβέρνα φίλου του. Ξαφνικά όλα σκοτεινιάζουν.\nΠαθαίνει εγκεφαλικό. Μετα απο ενάμιση μήνα, δυο ανακοπές και ενδονοσοκομειακές λοιμώξεις, καταφέρνει να ξυπνήσει.\nΟ χοντρός των ΑΜΑΝ μετά απο έξι χρόνια θυμάται όσα πέρασε και πιστέψτε με, δεν κουβαλάει καμία νοσταλγία. Νοσοκομεία γιατροί, χρήματα, αποκατάσταση, αμαξίδιο φυσιοθεραπείες. Μια κoλαση. Τον συνάντησε φίλος του blog στη Λάρισα και τον φωτογράφισε. Στα 47 του χρόνια σήμερα ετοιμάζεται να εκδώσει βιβλίο για την ζωή του.\nΤο πέρασμά του απο τα media και την συμπεριφορά κάποιων ανθρώπων που τους πίστεψε αλλά έφαγε τοίχο. Ο μόνος που του στάθηκε τόσο ηθικά αλλά και οικονομικά ήταν ο Σερβετάς… όλοι οι άλλοι; Αποδείχτηκαν για μια ακόμη φορά ΣΕΡΒΙΕΤΕΣ.


ΣΤΕΛΙΟΣ ΚΑΛΑΘΑΣ: ΕΧΩ ΓΕΝΝΗΘΕΙ ΓΙΑ ΝΑ ΥΠΑΡΧΩ ΜΕΣΑ ΑΠΟ ΤΗΝ ΤΕΧΝΗ - TOWNSENDIA\nHome 3-ΑΝΝΑ ΛΑΜΠΡΟΠΟΥΛΟΥ ΠΡΟΣΩΠΑ ΣΤΕΛΙΟΣ ΚΑΛΑΘΑΣ ΣΤΕΛΙΟΣ ΚΑΛΑΘΑΣ: ΕΧΩ ΓΕΝΝΗΘΕΙ ΓΙΑ ΝΑ ΥΠΑΡΧΩ ΜΕΣΑ ΑΠΟ ΤΗΝ ΤΕΧΝΗ\nΣΤΕΛΙΟΣ ΚΑΛΑΘΑΣ: ΕΧΩ ΓΕΝΝΗΘΕΙ ΓΙΑ ΝΑ ΥΠΑΡΧΩ ΜΕΣΑ ΑΠΟ ΤΗΝ ΤΕΧΝΗ\nUnknown 3-ΑΝΝΑ ΛΑΜΠΡΟΠΟΥΛΟΥ, ΠΡΟΣΩΠΑ, ΣΤΕΛΙΟΣ ΚΑΛΑΘΑΣ,\n"Ο μεγάλος καλλιτέχνης δεν είναι της εποχής του, είναι αυτός η εποχή του", έγραψε κάποτε ο Γιώργος Σεφέρης. Σήμερα,ο Στέλιος Καλαθάς έρχεται να επιβεβαιώσει αυτή τη ρήση. Έχοντας δημιουργήσει ένα σημαντικό καλλιτεχνικό βιογραφικό ως ηθοποιός, σκηνοθέτης και όχι μόνο, ζυγoσταθμώντας τις ανάγκες του καιρού μας, αναδεικνύει τη δυναμική των συναισθημάτων και την αυτοέκφραση μέσα από κώδικες υποκριτικής και μας μιλά για το εγχείρημα αυτό με αφορμή την παράσταση του Feeling Stories.\nΕδώ και χρόνια πέραν της υποκριτικής και της σκηνοθεσίας, διδάσκετε τη βιωματική μέθοδο υποκριτικής και προσωπικής ανάπτυξης «Συναισθηματική Διαλεκτική» που αναδεικνύει την δύναμη των συναισθημάτων μέσα από τον λόγο - διάλογο. Ποιό ήταν το έναυσμα που σας οδήγησε στη συγκεκριμένη ενασχόληση;\nΣχέσεις δομημένες στα δικά μας θέλω, γιατί δυστυχώς πολλοί ξοδεύουν την ζωή τους με τα θέλω των άλλων.Η μέθοδος αυτή είναι πολύ ευχάριστη και μέσα από μουσικές, στίχους, μύθους, ρόλους αντλείς δύναμη και αυτοεκτίμηση και προχωράς στη ζωή με περισσότερη αισιοδοξία. Υπάρχουν υπέροχες τεχνικές που, μέσα από λίγες συναντήσεις, σου αλλάζουν τον τρόπο που σκέφτεσαι και διεκδικείς τους στόχους της ζωής σου. Πάντα μέσα από μονοπάτια τέχνης. Η ανταπόκριση ήταν από την αρχή έντονη, ίσως γιατί είναι κάτι μοναδικό που με τόσο ευχάριστο τρόπο σε μαθαίνει μονοπάτια που οδηγούν στην αυτοβελτίωση και εργαλεία για να κάνεις τη ζωή σου πιο ουσιαστική.\nΜπορούν όλες οι ηλικίες να το παρακολουθήσουν άνετα, αφού ο πυρήνας που δουλεύουμε είναι η παιδικότητά μας. Αφορμή για όλα τα πρώτα χρόνια της ζωής μας και το ελπιδοφόρο είναι ότι σε όποια ηλικία και αν αποφασίσουμε να ασχοληθούμε με την συναισθηματική μας ευφυΐα… μπορούμε να την καλλιεργήσουμε και να την εξελίξουμε. Η Ελλάδα είναι μια χώρα που τώρα ανακαλύπτει την δύναμη της αυτοβελτίωσης, ίσως γιατί μέχρι τώρα νομίζαμε ότι είμαστε «τέλειοι» και δεν υπήρχαν περιθώρια βελτίωσης.\nΉρθε η κρίση όμως και έβγαλε στην επιφάνεια πολλά μπλοκαρίσματα, ανασφάλειες, φοβίες και συναισθηματικές αναπηρίες. Στην Αθήνα έχω 6 ομάδες, 2 στην Θεσσαλονίκη, στην Κύπρο, στην Κρήτη… και συνεχίζουμε.\nΗ προσφορά σας στην υποκριτική είναι αδιαμφισβήτητη,όχι μόνο από το έργο σας αλλά και από την αγάπη που δείχνει το κοινό απέναντί σας. Τί είναι για εσάς το θέατρο και κατά πόσο η Συναισθηματική Διαλεκτική σας έχει βοηθήσει να αντιμετωπίζετε τις προκλήσεις του χώρου;\nΞεκίνησα το μαγικό ταξίδι στην τέχνη σε ηλικία 11 ετών, όταν πήγα σε μία ερασιτεχνική θεατρική ομάδα. Από τότε άνοιξε μια χαραμάδα φωτός μέσα μου και συνειδητοποίησα ότι έχω γεννηθεί για αυτό το πράγμα, για να υπάρχω μέσα από την τέχνη. Και δε σου κρύβω ότι δε μπορώ να φανταστώ τον εαυτό μου να κάνω κάτι άλλο ή να κάνω κάτι που να μην εμπεριέχει μέσατέχνη.\nΜέσα από την Συναισθηματική διαλεκτική και όλο αυτόν τον κόσμο που συναντώ στα μαθήματά μου αυτοβελτιώνομαι, εξελίσσομαι, προχωρώ, εμπλουτίζω το προσωπικό μου υλικό, πράγμα πολύ σπουδαίο για έναν ηθοποιό που καλείται να χτίσει προσωπικότητες που πολλές φορές δεν αντιπροσωπεύει ο ίδιος. Οπότε σίγουρα με βοηθάει και εμένα τον ίδιο πάρα πολύ.\nΤί «παιδί» γεννά το ζευγάρωμα του κόσμου του θεάτρου με αυτού της ψυχολογίας;\nΚαταρχάς θα ήθελα να επισημάνω ότι εγώ δεν είμαι ψυχολόγος, είμαι ηθοποιός και σκηνοθέτης. Οπότε το κομμάτι της ψυχολογίας το αφήνω στους ειδικούς! Η δική μου μέθοδος βασίζεται καθαρά πάνω στους κώδικες της υποκριτικής και μέσα από αυτούς προσπαθώ να βοηθήσω τους μαθητές μου να μάθουν να εκφράζουν τα συναισθήματά τους, να τα διαχειρίζονται, να τα αναγνωρίζουν με σκοπό την δική τους προσωπική ανάπτυξη.\nΤο κοινό τί θα αποκομίσει από την παράσταση Feeling Stories; Θα συμφωνούσατε στο ότι ίσως δίνει ένα ερέθισμα στον θεατή να σταθεί ειλικρινής απέναντι στον εαυτό του και να δει στον καθρέπτη πράγματα που να μην είχε τη δύναμη ή το θάρρος να δει έως τώρα;\nΑπό χρόνια ήθελα να ανεβάσω μια παράσταση που να μιλάει ξεκάθαρα για τα συναισθήματα , και να τα φέρω μπροστά στα μάτια του θεατή. Με αυτή την παράσταση ο θεατής θα απολαύσει καταπληκτικά κείμενα που γράφτηκαν από καταξιωμένους Έλληνες συγγραφείς αποκλειστικά για εμάς και που πρώτη φορά ανεβαίνουν στο σανίδι. Μέσα από αυτά τα κείμενα θα αναγνωρίσει προσωπικές του καταστάσεις και συναισθήματα που τον διακατέχουν καθημερινά, αλλά δεν προλαβαίνει πολλές φορές ούτε να τα συνειδητοποιήσει. Σίγουρα είναι ένας καθρέφτης η παράσταση και αναμφισβήτητα αγγίζει τον καθένα ξεχωριστά , προβληματίζοντας αλλά και λυτρώνοντας .\nΣε παλαιότερη παράσταση σας εντάξει ενεργά τους θεατές. Τώρα έχετε δημιουργήσει τη σελίδα «Λογική ή συναίσθημα; Πάρε θέση» όπου ο καθένας έγραφε και γράφει την άποψη του για το θέμα και έτσι ένα κομμάτι της παράστασης είναι εμπνευσμένο από τις απαντήσεις του κόσμου. Από που προκύπτει η ανάγκη ενσωμάτωσης αυτού του στοιχείου διαδραστικότητας;\nΜου αρέσει να συμμετέχει το κοινό στις παραστάσεις μας…πολλές φορές το επιδιώκω... γιατί έτσι νιώθω ότι τον κάνεις πιο «υπεύθυνο» απέναντι σε αυτό που βλέπει, πιο ενεργό. Άλλωστε το θέατρο είναι ένα ζωντανό κύτταρο, ο ηθοποιός γεννάει τον ρόλο του κάθε φορά που παίζει! Δεν θα μπορούσε λοιπόν να λείπει και η ενέργεια του κοινού σε αυτό το κύτταρο.\nΠόσο ελκυστική βλέπει ο Έλληνας τη διαδικασία διαχείρισης του διλήμματος ανάμεσα στη λογική και το συναίσθημα σύμφωνα με την επαφή που έχετε μαζί του από τα σεμινάρια που διδάσκετε και όχι μόνο;\nΔεν είναι εύκολο για τον περισσότερο κόσμο… ειδικά όταν υπερτερεί το ένα από τα δυο μέσα του. Ωστόσο διαπιστώνω ολοένα και περισσότερο ότι ο κόσμος διψά για μια ισορροπία , ίσως και λόγω της κατάστασης που βιώνουμε σαν χώρα, θέλει να μπορεί να το διαχειριστεί με τρόπο ανακουφιστικό για τον ίδιο.\nKατά τον Αλμπέρ Καμύ το να δημιουργείς είσαι σαν να ζεις δύο φορές. Πως βλέπετε εσείς την τέχνη της δημιουργίας μέσα στο θέατρο;\nΝιώθω πολύ τυχερός που δημιουργώ μέσα από το θέατρο, που θεωρείται η κορωνίδα των τεχνών. Μέσα στο θέατρο υπάρχει το γεννάω, πεθαίνω και ανασταίνομαι, μια μαγική διαδικασία που με κρατάει σε εγρήγορση, με ωριμάζει πνευματικά και σαφώς με κάνει καλύτερο άνθρωπο.\nYπάρχουν ανακοινώσιμα σχέδια σας για το επόμενο διάστημα;\nΦέτος , ύστερα από ένα διάλειμμα ενός έτους, θα συμμετέχω σε μια εξαιρετική παράσταση του σκηνοθέτη Θανάση Θεολόγη στο θέατρο Άβατον, με εξαιρετικούς συναδέλφους, τον Χάρη Σώζο, την Αναστασία Γκολέμα και τον Θανάση Θεολόγη. Το έργο λέγεται «Βότκα Δηλητήριο», μια ανατρεπτική κωμωδία εμπνευσμένη από το διήγημα του Τσέχοφ «Το πορτοφόλι». Πρεμιέρα έχουμε στις 4 Νοεμβρίου και στο θέατρο Άβατον, Ευπατριδών 3 στο Γκάζι. Και βέβαια συνεχίζω κανονικά τις ομάδες της Συναισθηματικής Διαλεκτικής σε Αθήνα αλλά και Θεσσαλονίκη, όπου τα τελευταία 5 χρόνια διδάσκω συστηματικά την μέθοδο στο Μέγαρο Μουσικής Θεσσαλονίκης.\nΠερισσότερες πληροφορίες για την παράσταση στον παρακάτω σύνδεσμο: FEELINGS’ STORIES ΤΗΣ ΟΜΑΔΑΣ +ΑΙΣΘΗΜΑ ΣΤΟ ΘΕΑΤΡΟ ΣΟΦΟΥΛΗ\nTags # 3-ΑΝΝΑ ΛΑΜΠΡΟΠΟΥΛΟΥ # ΠΡΟΣΩΠΑ # ΣΤΕΛΙΟΣ ΚΑΛΑΘΑΣ\nΕτικέτες 3-ΑΝΝΑ ΛΑΜΠΡΟΠΟΥΛΟΥ, ΠΡΟΣΩΠΑ, ΣΤΕΛΙΟΣ ΚΑΛΑΘΑΣ


Σάλτσινο: O Δήμος Ναυπάκτου για τα επεισόδια του ΠΑΜΕ\nφωτογραφία Π. Σμάνη\nΜε ιδιαίτερη επιτυχία πραγματοποιήθηκε την Κυριακή 1 Μαϊου 2011 ο 5ος Λαϊκός Αγώνας Δρόμου «Ο ΓΥΡΟΣ ΤΗΣ ΝΑΥΠΑΚΤΟΥ» που διοργανώθηκε από το Δήμο Ναυπακτίας, τα αθλητικά σωματεία Σ.Μ.Υ Ναυπάκτου «Lepanto», τον Α.Σ.Ο.Ν. «ΕΠΑΧΤΟΣ» και με τη συμμετοχή του Εργατουπαλληλικού Κέντρου Ναυπακτίας και Δωρίδας.\nΟ αγώνας ήταν αφιερωμένος στην επέτειο της Απελευθέρωσης της Ναυπάκτου (18 Απριλίου 1829) και την Εργατική Πρωτομαγιά. Στον Αγώνα Δρόμου συμμετείχαν 170 παιδιά και 150 ενήλικες. Καθοριστική ήταν η συμβολή αθλητικών, κοινωνικών και πολιτιστικών φορέων της πόλης μας καθώς και πολλών δημοτών που προσέφεραν εθελοντικά τις υπηρεσίες τους.\nΜε τη συγκεκριμένη αθλητική διοργάνωση, που ήταν αφιερωμένη σε όσους αγωνίστηκαν για την κατάκτηση και διασφάλιση της ελευθερίας και των εργασιακών δικαιωμάτων, δόθηκε το μήνυμα του «ευ αγωνίζεσθαι», της συνεργασίας και της ομοψυχίας για την επίτευξη κοινών στόχων. Η δεινή οικονομική και κοινωνική κρίση επιτάσσει τη συνέχιση και ενδυνάμωση των κοινωνικών αγώνων.\nΤιμάμε και στηρίζουμε τους αγώνες των εργαζομένων και το δικαίωμα τους να εκφράζονται με τον τρόπο που οι ίδιοι επιλέγουν. Σεβόμαστε τους αγώνες και τη δράση του ΠΑΜΕ, διαφωνούμε όμως με τη συγκεκριμένη ενέργεια των διοργανωτών της διαδήλωσης της Πρωτομαγιάς που επέλεξαν να αγνοήσουν τον προγραμματισμένο εδώ και τρεις μήνες αγώνα δρόμου στον οποίο συμμετείχαν μικρά παιδιά. Η επιλογή ήταν συνειδητή γι’ αυτό και η απογοήτευση όλων όσων συμμετείχαν στη συγκεκριμένη διοργάνωση στο λιμάνι, ιδιαίτερα των μικρών μαθητών, εκφράστηκε αυθόρμητα και ποικιλότροπα. Στη σημερινή συγκυρία προέχει η συνεργασία και η ενότητα που διασφαλίζει την κοινωνική συνοχή και προάγει το κοινό συμφέρον.\nΣ.Μ.Υ Ναυπάκτου «Lepanto»\nΑναρτήθηκε από Σάλτσινο: στις 4:36 μ.μ.


Οικοσελίδα > Lifestyle > Σχέσεις και Σεξ > i.Con Smart: Το "προφυλακτικό του μέλλοντος" είναι εδώ!\nΠρος διάθεση στο καταναλωτικό κοινό αναμένεται να βγει μέσα στους επόμενους μήνες, ίσως και πριν το τέλος του 2017, το λεγόμενο «έξυπνο προφυλακτικό» που θα φέρει την ονομασία i.Con Smart.\nΤι ακριβώς κάνει η σύγχρονη αυτή συσκευή; Οι δημιουργοί του ισχυρίζονται ότι μπορεί να παρακολουθεί την απόδοση του άνδρα στη διάρκεια του σεξ καθώς και να εντοπίζει ασθένειες όπως τα χλαμύδια και τη σύφιλη.\nΣτην πραγματικότητα είναι ένα δαχτυλίδι που ταιριάζει σε ένα κανονικό προφυλακτικό.\nΤο δαχτυλίδι αυτό τοποθετείται στη βάση του προφυλακτικού και μπορεί να φορεθεί ξανά και ξανά. Διαθέτει μια θύρα φόρτισης Micro-USB και έχει διάρκεια ζωής έξι έως οκτώ ώρες. Η σύνδεση με συσκευή smartphone πραγματοποιείται μέσω Bluetooth, όπως αναφέρει η βρετανική εφημερίδα.


Που θα βρείτε την πιο φτηνή και που, την πιό ακριβή βενζίνη | Ελλάδα - Ειδήσεις NewsIt.gr\nΠου θα βρείτε την πιο φτηνή και που, την πιό ακριβή βενζίνη\nΤελευταία ενημέρωση: 15.04.2010 | 09:32\nΠρώτη δημοσίευση: 15.04.2010 | 09:32 Που να βάλετε και που, να μην βάλετε βενζίνη...\nΤΑ ΦΤΗΝΟΤΕΡΑ ΠΡΑΤΗΡΙΑ ΒΕΝΖΙΝΗΣ ΣΤΗΝ ΑΤΤΙΚΗ Τιμή: 1.367 Αμόλυβδη 95 AEGEAN Διεύθυνση: Λ. Ιωνίας 21, Αθήνα. Τιμή: 1.375 Αμόλυβδη 95 AEGEAN Διεύθυνση: Aγίου Μελετίου 133, Αθήνα. Τιμή: 1.367 Αμόλυβδη 95 SHELL Διεύθυνση: Π.Ράλλη 16, Ταύρος.\nΤιμή: 1.377 Αμόλυβδη 95 SHELL Διεύθυνση: Ε. Βενιζέλου 2, Καλλιθέα.\nΤΑ ΑΚΡΙΒΟΤΕΡΑ ΠΡΑΤΗΡΙΑ ΒΕΝΖΙΝΗΣ ΣΤΗΝ ΑΤΤΙΚΗ Τιμή: 1.590 Αμόλυβδη 95 JETOIL Διεύθυνση: Ομήρου 25, Αθήνα. Τιμή: 1.569 Αμόλυβδη 95 SHELL (VP)\nΔιεύθυνση: Χελιδονούς 35, Κηφισιά.\nΔιεύθυνση: Αμφιθέας 43, Π.Φάληρο.\nΤΑ ΦΤΗΝΟΤΕΡΑ ΠΡΑΤΗΡΙΑ ΒΕΝΖΙΝΗΣ ΣΤΗΝ ΥΠΟΛΟΙΠΗ ΕΛΛΑΔΑ Τιμή: 1.373 Αμόλυβδη 95 Α.Π Διεύθυνση: Ν. Μουδανιά, Θεσσαλονίκη. Τιμή: 1.379 Αμόλυβδη 95 Α.Π Διεύθυνση: Πλαγιάρι Θεσσαλονίκης, Θεσσαλονίκη. Τιμή: 1.387 Αμόλυβδη 95 REVOIL Διεύθυνση: 26 χιλ. Πατρών - Πύργου, Πάτρα, Αχαία. ΤΑ ΑΚΡΙΒΟΤΕΡΑ ΠΡΑΤΗΡΙΑ ΒΕΝΖΙΝΗΣ ΣΤΗΝ ΥΠΟΛΟΙΠΗ ΕΛΛΑΔΑ Τιμή: 1.728 Αμόλυβδη 95 SHELL (VP) Διεύθυνση: Σητεία, Κρήτη. Τιμή: 1.639 Αμόλυβδη 95 SHELL Διεύθυνση: Σιάθος, Σκιάθος. Τιμή: 1.630 Αμόλυβδη 95 ELΙΝΟΙL Διεύθυνση: Σκόπελος, Σκόπελος. Τιμή: 1.610 Αμόλυβδη 95 SHELL\nΔιεύθυνση: Α.Τρίτση 16 , Κεφαλονιά.


Bookstars :: Η ανάδυση της αρχαίας τραγωδίας από τα ορυχεία - Κουτελάκης Χαράλαμπος Μ.\nΚουτελάκης Χαράλαμπος Μ.\nΠεριγραφή : Πρόθεση του συγγραφέα είναι να προβάλλει την άλλη όψη του νομίσματος, αυτήν που η προπαγάνδα των Αθηναίων άφησε σκόπιμα στο σκοτάδι. Υποστηρίζεται ότι οι δραματικές θεατρικές παραστάσεις δεν σχετίζονταν τόσο με τον οίνο και τον Διόνυσο της αμπέλου, όσο κυρίως με τους μεταλλωρύχους-μεταλλουργούς και τον προστάτη θεό τους Διόνυσο. Τα πάθη τους στα ορυχεία ήταν παρόμοια με τον θάνατο και την επιφάνεια του θεού. Κατέρχονταν στα βάθη της Γης και ανέβαιναν στην επιφάνειά της σαν τα φίδια. Οι απώλειες από τυχαία γεγονότα στις στοές των ορυχείων αποτελούσαν κανόνα στην καθημερινή τους απασχόληση. Ένας μόνο θεός μπορούσε να εκφράσει με τον καλύτερο τρόπο τον θρήνο από τις απώλειες και τα παθήματα των εργαζομένων στα βάθη της Γης. Έτσι ο Διόνυσος έγινε ο πάτρωνάς τους.\nΣυγγραφείς: Κουτελάκης Χαράλαμπος Μ. Πόλη / Χώρα έκδοσης: Αθήνα\nΔέσιμο: Σελίδες: 222\nΈτος Εκδοσης : 2016 ISBN: 9789603543879


Επίθεση με βιτριόλι - γιατρός Ιωάννας: «Ήταν επικίνδυνο για την υγεία της που πήγε στη δίκη» - Έγκλημα - Youweekly\n«Κάθε φορά που θα χειρουργείται, θα πρέπει να φορά τη μάσκα για ένα χρόνο»\nΈγκλημα 18.09.2021 14:24\nΗ Μαρία Καλοφώνου Διευθύντρια Πλαστικής Χειρουργικής Κλινικής στο Θριάσιο αλλά και γιατρός της Ιωάννας Παλιοσπύρου μίλησε στο OPEN το πρωί του Σαββάτου (18/9) και μέσα σε όλα ανέφερε πως η κίνηση της να πάει στο δικαστήριο ήταν αρκετά επικίνδυνη για την υγεία της.\n«Όλοι θεράποντες ανησυχούμε. Ξέρει ότι θα έχει κόστος. Το ιδιαίτερο με περίπτωσή της, είναι το άδικο. Ήταν στοχευμένο θύμα που δέχτηκε κακία» είπε χαρακτηριστικά, τονίζοντας πως συνολικά έχει κάνει 9 επεμβάσεις στο Θριάσιο αλλά έχει πάει και στο εξωτερικό για συμβουλές.\nΗ Μαρία Καλοφώνου ανέφερε επίσης: «Η μάσκα φοριέται γιατί έχει σημεία που θέλουμε οι ουλές να γίνουν πιο επίπεδες. Κάθε φορά που θα χειρουργείται, θα πρέπει να τη φορά για ένα χρόνο. Δυστυχώς δεν έχουν τέλος αυτά τα πράγματα. Κάθε χειρουργείο έχει πόνο. Και όταν εκτίθεται στον ήλιο θα πονά».\nΣύμφωνα με τον δικηγόρο της Ιωάννας Παλιοσπύρου, κ. Ν. Αλεξανδρή είναι πολύ πιθανό η Ιωάννα να βγάλει τη μάσκα όταν αφεθεί ελεύθερη η κατηγορούμενη.Το δικαστήριο έχει δυνατότητα να κλητεύσει μάρτυρες νέους που δεν έχουν κληθεί. Εφόσον έχουμε αποδείξεις για βαθμό συμμετοχής του καθενός.\n«Αν κάποιοι τη βοήθησαν, θα κληθούν να εξετασθούν. Δικαίωμα της κατηγορούμενης είναι να μην εμφανιστεί στη δίκη. Αλλά κάποια στιγμή θα υποχρεωθεί». Σε κάθε περίπτωση όσα χρόνια και αν καταδικαστεί, όπως είπε, θα είναι πολύ λιγότερα από αυτά που η Ιωάννα θα πρέπει να εγχειρίζεται.\nΟι δηλώσεις της γιατρού της Ιωάννας Παλιοσπύρου


Οθόνη 5.0 ίντσες HD\nΔιαθέτει οθόνη 5.0 ίντσες HD οθόνη με υψηλή αποκατάσταση χρωμάτων και NTSC υψηλό έως και 90%. Βασισμένο σε μια εξαιρετική τεχνολογία επεξεργασίας και ταίριασμα χρωμάτων, το Cubot R9 προσφέρει περισσότερη φυσική απόδοση χρωμάτων.\n13MP έξυπνη λήψη με LED Flash\nΔιαθέτοντας χρήση 13MP HD οπίσθια κάμερα, τεχνολογία αυτόματης εστίασης Rakish και δυναμική τεχνολογία αποκλεισμού εσωτερικών ήχων, το Cubot R9 παρουσιάζει εξαιρετικά καθαρές φωτογραφίες και βίντεο.\n5MP για Selfies\nΓια όσους λατρεύουν τις Selfies, η ωραιοποίηση προσώπου είναι σημαντικό χαρακτηριστικό. Το Cubot R9 παρέχει μια εμπρόσθια κάμερα 5MP για όσους αγαπούν τις Selfies. Μπορείτε να τραβήξετε εξαιρετικά όμορφες Selfies χαμογελώντας ή με μια χειρονομία V αντί για το κανονικό κουμπί.\nΤο 2.5D γυαλί που χρησιμοποιείται στο Cubot R9 είναι ανθεκτικό στα κρούσεις, στις γρατζουνιές και υψηλή μετάδοση φωτός. Επιτρέπει περισσότερο φως να περάσει, εξασφαλίζοντας χρωματική αξιοπιστία.\nΈξυπνη αναγνώριση με δακτυλικό αποτύπωμα\nΚανένα Password δεν είναι ασφαλέστερο από το δακτυλικό αποτύπωμα. Δεν υπάρχει λόγος να προσθέτετε περίπλοκους κωδικούς. Ο αισθητήρας δακτυλικού αποτυπώματος θα αναγνωρίσει στη στιγμή το δακτυλικό σας αποτύπωμα με ένα απαλό άγγιγμα, έπειτα θα ξεκλειδώσει το κινητό σε μόλις 0.1s.\nΕξαιρετικά λεπτό με μεταλλικό οπίσθιο κάλυμμα.\nΤο Cubot R9 έχει ένα λεπτό κορμό μόλις 7.85 χιλιοστά. Για να επιτευχθεί η ιδανική υφή και το δυνατό κράτημα, η Cubot απαιτεί τελειότητα από την επιλογή υλικών μέχρι και την τελευταία λεπτομέρεια.\nΔύο κάρτες SIM και διπλή κατάσταση αναμονής. Κάλυψη καθημερινών αναγκών.\nΜε δύο αριθμούς τηλεφώνου, έναν για τη δουλειά και έναν για την καθημερινότητά σας, διαχωρίζεται τα επαγγελματικά από τα προσωπικά. Δεν επεμβαίνει το ένα στο άλλο. Διατηρείστε τις ισορροπίες μεταξύ των επαγγελματικών και των προσωπικών σας.\nΜοναδική εμπειρία λειτουργικού\nΟι μικρές αναβαθμίσεις στο Android 7.0 ανανεώνει την εμπειρία των ανθρώπων προσφέροντάς τους ένα απλό και μοναδικό λειτουργικό και βελτιωμένη ροή δεδομένων.\nΣύνδεση δεδομένων υψηλής ταχύτητας με Bluetooth & WiFi\nΚαλύψτε τις ανάγκες σας για μουσική, internet, παιχνίδια κλπ. Το WiFi και το Bluetooth σας παρέχουν μια γρηγορότερη εμπειρία Web και σύνδεση δεδομένων υψηλής ταχύτητας.\nΥψηλής πυκνότητας μπαταρία για μεγάλη διάρκεια ζωής\nTo Cubot R9 έχει 2600mAh υψηλής πυκνότητας μπαταρία λιθίου, η οποία σας εξασφαλίζει διάρκεια μιας ημέρας με κανονική χρήση, χάρη στο μοντέλο βελτιωμένης ισχύς Android 7.0.\nGPS & AGPS – Προσωπικός οδηγός, Δεν χάνετε ποτέ το δρόμο σας\nΗ Ενισχυμένη μονάδα GPD με γρήγορη επανατοποθέτηση, θα σας βοηθάει πάντα να βρίσκετε το δρόμο σας. Δεν θα χαθείτε ποτέ ξανά.


ΑΓΆΠΗ ΓΙΑ ΖΩH: Υποφέρετε από κιρσούς, πόδια πρησμένα με αίσθημα βάρους και πόνο;\nΥποφέρετε από κιρσούς, πόδια πρησμένα με αίσθημα βάρους και πόνο;\nΤα πιο συχνά προβλήματα στα κάτω άκρα οφείλονται σε παθήσεις του φλεβικού συστήματος και παρουσιάζονται από την παραμονή του αίματος στις φλέβες και τη συγκέντρωση υγρού μέσα στους ιστούς. Η πιο συχνή κλινική εικόνα είναι οι κιρσοί και το πρήξιμο στα κάτω άκρα.\nΤι ακριβώς καταδεικνύουν τα συμπτώματα και ο βαθμός σοβαρότητας σε καθένα από αυτά;\nΠρόκειται για μια πάθηση, που εξελίσσεται προοδευτικά και επιβαρύνεται με την ηλικία. Στο αρχικό στάδιο (1) τα συμπτώματα μπορεί να είναι ανεπαίσθητα, όσο προχωρά, όμως, η ηλικία ο ασθενής παραπονιέται για πόνο, αίσθημα τάσης και βάρους στα πόδια, καθώς επίσης και για κράμπες. Το δεύτερο στάδιο περιλαμβάνει την εμφάνιση μικρών κιρσών ή ευρυαγγειών (μικρά κόκκινα φλεβικά σχήματα), το τρίτο την εμφάνιση οιδήματος (πρήξιμο), ενώ από το τέταρτο μέχρι και το έκτο στάδιο αρχίζουν οι πιο σοβαρές δερματικές αλλοιώσεις.\nΈνας μεγάλος κίνδυνος-εάν δεν ληφθούν τα απαραίτητα προληπτικά μέτρα- είναι η δημιουργία φλεβικών ελκών, που καταστρέφουν την ποιότητα του δέρματος, ενώ ακόμη πιο επικίνδυνη και απειλητική είναι η δημιουργία θρομβοφλεβίτιδας, θρομβώσεων που παρουσιάζονται στους κιρσούς, όταν το αίμα μέσα στις φλέβες πήζει και εμποδίζει την ομαλή κυκλοφορία του αίματος. Πιο επικίνδυνες είναι οι εσωτερικές, αλλά εξίσου επώδυνες αποδεικνύονται και οι επιφανειακές θρομβοφλεβίτιδες.\nΟι ειδικοί λένε: καταπολεμήστε την φλεβίτιδα! Πηγαίνετε πολλούς περιπάτους στον ελεύθερο χρόνο σας. Αν θέλετε να ασχοληθείτε με κάποιο άθλημα, το περπάτημα, το τζόκινγκ σε οποιονδήποτε τύπο εδάφους, η πεζοπορία, η κολύμβηση και η ποδηλασία είναι οι πλέον συνιστώμενες δραστηριότητες. Κατά την άσκηση, φοράτε κάλτσες που δεν σφίγγουν υπερβολικά τους γαστροκνήμιους μύες σας.\nΥπάρχουν, επίσης, προϊόντα που μπορείτε να προμηθευτείτε από το φαρμακείο, τα οποία είναι φυσικά φλαβονοειδή, που προέρχονται από το εκχύλισμα των φύλλων της κόκκινης αμπέλου (Vitis vinifera) (π.χ. το Antistax, ένα σκεύασμα που χορηγείται χωρίς συνταγή γιατρού). Επιστημονικές μελέτες έχουν δείξει ότι, τα προϊόντα αυτά, όχι μόνο ανακουφίζουν τα δυσάρεστα συμπτώματα, αλλά και δυναμώνουν τις φλέβες. Τα φλαβονοειδή δεν μπορούν να παραχθούν από τον οργανισμό και μπορούν να ληφθούν μέσω της διατροφής.\nΣε πολλές κλινικές μελέτες έχει αποδειχθεί ότι τα φυσικά φλαβονοειδή βοηθούν στην διατήρηση της καλής φλεβικής κυκλοφορίας. Έχει, επίσης, αποδειχθεί ότι, προστατεύουν το αγγειακό επιθήλιο, σταθεροποιώντας τις μεμβράνες και αυξάνουν την ελαστικότητά τους (ομαλοποίηση της αγγειακής διαπερατότητας). Το αποτέλεσμα αυτών των δράσεων είναι η διατήρηση της καλής φλεβικής κυκλοφορίας, η μείωση της εμφάνισης οιδημάτων (πρησμένα πόδια) και ανακούφιση από τα ενοχλητικά συμπτώματα, όπως αίσθημα βάρους και πόνο.\nΟ νεότερος εκπρόσωπος αυτών των προϊόντων είναι το Antistax, σε δισκία και τζελ, ένα σκεύασμα που περιέχει το μοναδικό τυποποιημένο εκχύλισμα φυσικών φλαβονοειδών AS 195, το οποίο έχει χρησιμοποιηθεί επί δεκαετίες ευρέως, για την διατήρηση της καλής λειτουργίας των φλεβών των κάτω άκρων.\nΥποφέρετε από κιρσούς, πόδια πρησμένα με αίσθημα β...


Η σημασία του πολιτικού λόγου -Άρθρο στην ΑΥΓΗ ΤΗς 19-11-2008 | ΑΡΙΣΤΕΡΗ ΑΝΑΚΥΚΛΩΣΗ\nΗ σημασία του πολιτικού λόγου -Άρθρο στην ΑΥΓΗ ΤΗς 19-11-2008\nΤου Περικλή ΚΟΡΟΒΕΣΗ*\nΑς αρχίσουμε με μια βιωμένη, μικρή, προσωπική ιστορία. Παίρνω ένα ταξί για να με πάει στη Βουλή. Ο ταξιτζής είναι εξομολογητικός και εκφράζεται ελεύθερα. Αν είχε ένα πιστόλι, θα σκότωνε και τους τριακόσιους στη Βουλή. «Τότε, του λέω, θα σκότωνες και μένα». «Εσύ, μου λέει, αποκλείεται να είσαι βουλευτής, φαίνεσαι καλός άνθρωπος». Νομίζω πως ο ταξιτζής εξέφραζε τις απόψεις μιας μεγάλης πλειοψηφίας αυτού του λαού, που μπορεί βέβαια να μη θέλει να σκοτώσει και τους τριακόσιους, αλλά σίγουρα απαξιώνει τους πολιτικούς και την πολιτική, με την απλουστευτική διατύπωση «όλοι τους είναι ίδιοι και όλοι τους την τσέπη τους σκέφτονται». Αν κάποιος βρεθεί σε ένα περιβάλλον αυτών των απόψεων και θέσει το ερώτημα τι χρειάζεται η Ελλάδα για να πάει μπροστά, θα δεχτεί μια απάντηση που δεν θα πρέπει να τον εκπλήξει. «Ένας Παπαδόπουλος θα μας σώσει, θα πουν οι νεότεροι, ή ένας Μεταξάς οι παλαιότεροι».\nΑλλά υπάρχει και η αριστερή προσέγγιση του ζητήματος. Για τους Λενινιστές – Σταλινιστές το Κοινοβούλιο είναι όργανο της μπουρζουαζίας. Για κάποιους αναρχικούς είναι ένας αστικός θεσμός και δεν δέχονται να κάνουν πολιτική μέσα από αυτούς τους θεσμούς. Για την ενδιάμεση γκάμα υπάρχει μια κριτική απόσταση. Είναι αλήθεια πως η αντιπροσωπευτική δημοκρατία και ο κοινοβουλευτισμός βρίσκεται σε μια μόνιμη και σταθερή κρίση. Ο Καστοριάδης δεν δίστασε να χρησιμοποιήσει τον όρο «ολιγαρχία». Και μπαίνει το ερώτημα για όλους εμάς που αναγνωριζόμαστε ως «ΣΥΡΙΖΑ» ποια είναι η θέση μας για το Κοινοβούλιο.\nΑπό τη δικιά μου βιωμένη εμπειρία αυτού του έτους έχω πειστεί πως η Βουλή λειτουργεί καλύτερα από την οποιαδήποτε γενική συνέλευση, εργατική, αγροτική, φοιτητική. Από αυτήν την άποψη θα μπορούσε κανείς να έλεγε πως το κοινοβούλιο είναι «η συνέλευση των συνελεύσεων» και νομοθετεί στο επίπεδο των αρμοδιοτήτων της. (Το ίδιο κάνει και η κάθε συνέλευση, από την πολυκατοικία μέχρι το κάθε υψηλό όργανο, εργαζομένων ή μετόχων). Το πρόβλημα είναι βαθύτερο. Οι βουλευτές δεν ψηφίζουν κατά συνείδηση, αλλά με κομματική πειθαρχία. Οπότε, αφού κανείς δεν πείθεται, όλοι αγορεύουν στον αέρα για να εισπράξουν τα χειροκροτήματα της δικής τους παράταξης. Υπάρχουν και οι περιπτώσεις που συμπίπτει η αντιπολίτευση, αλλά σπάνια η μία χειροκροτεί την άλλη. Εν τούτοις υπάρχει και κάτι άλλο, που κατά κανόνα τα ΜΜΕ το αγνοούν. Τις καλές αγορεύσεις και ιδιαίτερα του ΣΥΡΙΖΑ.\nΈχω διατυπώσει την άποψη πως η σημερινή Κοινοβουλευτική Ομάδα μας, αν δεν είναι η καλύτερη από το 1950, είναι από τις πιο καλές (οι σύντροφοι βουλευτές δεν δέχονται την άποψή μου). Διάφορες παρεμβάσεις, επίκαιρες ερωτήσεις, επερωτήσεις, αγορεύσεις είναι ένα πολύτιμο πολιτικό υλικό που δυστυχώς μένει στα πρακτικά της Βουλής χωρίς να φτάνει στον κόσμο. Μπορεί κάποιοι να παρακολουθούν το κανάλι της Βουλής, το βράδυ, αλλά για να παρακολουθήσουν τις πρωινές συνεδριάσεις ή θα πρέπει να είναι αργόσχολοι ή συνταξιούχοι. Ακόμα και η δική μας η «Αυγή» δεν διαθέτει χώρο γι’ αυτό που λένει οι βουλευτές μας. Το θέμα αυτό το έθεσα στην Κοινοβουλευτική μας Ομάδα και πήρα την απάντηση από βουλευτή που προερχόταν από τον ΣΥΝ πως δεν υπάρχει επάρκεια προσωπικού. Αν είναι μόνο αυτό, μπορεί να λυθεί άμεσα και εκ των ενόντων.\nΑλλά πολύ φοβάμαι πως είναι κάτι άλλο. Υπάρχει μια κακή παράδοση στην αριστερά, που οφείλεται στο σταλινικό παρελθόν της, να μην προβάλει απόψεις, αλλά πρόσωπα. Κάτι έλεγε αυτός ο αποστάτης (κατά το ΚΚΕ) Χρουστσόφ για προσωπολατρία. Και όντως, αν βρεθεί κάποιος σχολαστικός και κάνει μια μελέτη της «Αυγής» για το πόσο συχνά εμφανίζονται κάποια πρόσωπα, είναι σίγουρα πως δεν θα την κατατάξει στα απόλυτα πλαίσια της αντικειμενικότητας, χωρίς όμως να την κατατάξει στον ακραίο υποκειμενισμό. Την «Αυγή» όλοι την αγαπάμε και την πονάμε, ιδιαίτερα εμείς οι έφηβοι της δεκαετίας του ’50, που θεωρούσαμε ένα μικρό κατόρθωμα την αγορά της «Αυγής» σε μια εποχή τρομοκρατίας και μετά τη χαρά να κουβεντιάζουμε κάποιο άρθρο το βράδυ σε ένα ταβερνάκι. Γίνονται αλλαγές στην «Αυγή». Δεν ξέρω τα πράγματα από μέσα για να έχω ακριβή γνώση. Αλλά κάτι μου λέει πως η νέα περίοδος της «Αυγής» θα είναι καλή και τα κυκλοφοριακά της ποσοστά θα πλησιάσουν αυτά του ΣΥΡΙΖΑ. Η ελπίδα πεθαίνει τελευταία.\n* Ο Περικλής Κοροβέσης είναι συγγραφέας, βουλευτής του ΣΥΡΙΖΑ Α’ Αθηνών.\n~ από perikliskorovesis στο Νοέμβριος 19, 2008.\n2 Σχόλια to “Η σημασία του πολιτικού λόγου -Άρθρο στην ΑΥΓΗ ΤΗς 19-11-2008”\nΓια τις φυλακές…;\nΠου είναι η δυναμική παρέμβαση της αριστεράς;\nGiaNt said this on\tΝοέμβριος 19, 2008 στις 7:50 μμ | Απάντηση\nΜολονότι η ψευδοποίηση είναι ο τρόπος που επέλεξα για να μιλώ δημόσια, ας κάνω εδώ μια εξαίρεση. Μιας και ως παιδί τρόπον τινά της αριστεράς, έχω κι εγώ τον πολιτικό αναστοχασμό ακοίμητο χορό, στο αίμα μου.\nΚι αυτό όχι μόνο γιατί από καιρό σας εκτιμώ –όσα ξέρω από σας και όσα διάβασα– αλλά και επειδή στο άρθρο σας αγγίζετε έμμεσα το θέμα του κοινοβουλευτισμού και της δημοκρατίας που όλο και με προβληματίζει …»αλλιώτικα» με τα χρόνια.\nΕπιτρέψτε μου λοιπόν, λακωνικά λόγω του χώρου (άρα αφοριστικά και εύκολα παρεξηγήσιμα) να προκαλέσω την σκέψη σας με τούτα:\n•\tΟ κοινοβουλευτισμός δεν είναι παρά σκέτη και μόνο ολιγαρχία και μάλιστα από γονίδια μοναρχικά. Αυτό ανεξάρτητα από το γεγονός ότι είναι η καλύτερη ως τώρα «πολιτική τεχνολογία» ελευθερίας (τουλάχιστον στις πιο αναπτυγμένες μορφές της) που έχει αναπτύξει ποτέ ο άνθρωπος.\n•\tΗ Δημοκρατία βρίσκεται ακόμη στον χώρο της Ουτοπίας. Αλλά όχι του εσαεί αδύνατου. Η «επιστήμη» της περιμένει ακόμη να αναπτυχθεί.\n•\tΗ αποδοχή της ταύτισης του κοινοβουλευτισμού με την («αντιπροσωπευτική» λεγόμενη) Δημοκρατία αποτέλεσε εξ αρχής τραγική και αθέλητη ιδεολογική δουλεία της «όλης» αριστεράς προς το «σύστημα».\n•\tΣε συνέχεια των παραπάνω κανένα κόμμα και καμία οργάνωση –όσο μπορώ εγώ τουλάχιστον να ξέρω- ούτε τα αριστερά, στον κόσμο όλο, δεν είναι δημοκρατικό. Ελεύθερα ίσως, με πολιτισμό ελεύθερης έκφρασης, ναι. Δημοκρατικά όμως –ανεξάρτητα απ’ τις προθέσεις- όχι!\nΓια όλα τα παραπάνω θα μπορούσα να επιχειρηματολογήσω αρκετά, αλλά εδώ μόνο ήθελα να ερεθίσω την κρίση σας.\nΕλπίζοντας να προσέφερα λίγο περισσότερο οίστρο από κούραση,\nΚρήνης Αθανάσιος said this on\tΝοέμβριος 24, 2008 στις 9:06 πμ | Απάντηση


Eρευνες σε όλη τη Θεσσαλία για τους διαρρήκτες των ΕΛΤΑ στον Αμπελώνα - kosmoslarissa\nΑστυνομικά | 04 Απρ 2017, 12:11\nΜε εκτεταμένες έρευνες σε όλη την Θεσσαλία προσπαθούν οι αστυνομικοί να εντοπίσουν τους δράστες της εισβολής στο υποκατάστημα των ΕΛ.ΤΑ. στον Αμπελώνα της Λάρισας, που επιχείρησαν να «σηκώσουν» το χρηματοκιβώτιο τα ξημερώματα της Δευτέρας αλλά απέτυχαν.\nΟι άγνωστοι έσπασαν την γυάλινη είσοδο του υποκαταστήματος και προσπάθησαν να ξηλώσουν το χρηματοκιβώτιο που βρίσκεται πίσω από τα γκισέ για να το φορτώσουν σε ένα καρότσι μεταφοράς βαρέων αντικειμένων που είχαν φέρει μαζί τους! Όμως, δεν κατάφεραν να το μετακινήσουν και προσπάθησαν να το παραβιάσουν επί τόπου. Ούτε αυτή η προσπάθειά τους πέτυχε, ωστόσο, καθώς ενεργοποιήθηκε ο συναγερμός.\nΟι δράστες διέφυγαν με ένα αγροτικό φορτηγάκι που είχαν κλέψει νωρίτερα και το είχαν σταθμεύσει έξω από το υποκατάστημα. Κατευθύνθηκαν προς την περιοχή Ροδιά, όπου προφανώς είχαν αφήσει άλλο μέσο διαφυγής κοντά σε εγκαταλελειμμένο εργοστάσιο και του έβαλαν φωτιά για να εξαφανίσουν τα ίχνη τους. Κλιμάκιο της Εγκληματολογικής υπηρεσίας προσπάθησε να βρει αποτυπώματα και ίχνη γενετικού υλικού από το καμένο όχημα.


Τουλάχιστον εννέα νεκροί από τον τυφώνα Τζέμπι - TheNewspaper.gr\n-177 min. ago-ΕΟΔΥ – Πού και ποιες ώρες θα πραγματοποιηθούν δωρεάν rapid test το Σάββατο\n-171 min. ago-Ασφαλισμένοι – Ποιοι βγαίνουν στη σύνταξη πριν από τα 62\n-165 min. ago-Δωρεά και γονική παροχή – Τα 10 «κλειδιά» για μηδενικό φόρο\n-164 min. ago-Τουρκία – O Ερντογάν απειλεί τις ΗΠΑ με μέτρα\n-161 min. ago-Που θα γίνουν rapid test σήμερα Σάββατο στη Λάρισα και την υπόλοιπη Θεσσαλία\n-157 min. ago-Κλιματική αλλαγή – Οικολογικό «χαράτσι» στο κρέας;\n-107 min. ago-Αστυνομική έρευνα – Το όπλο που έδωσαν στον Μπάλντουιν περιείχε αληθινές σφαίρες\n-50 min. ago-Κατεχόμενα – Και τρίτο ροζ βίντεο με στέλεχος του κόμματος Τατάρ – Η πρώτη αντίδρασή του\n5 min. ago-Τουρκία – Εχουν αρχίσει να μιλούν για κλίμα «Συνθήκης Σεβρών»\n12 min. ago-Θεσσαλονίκη – Ηρεμία επικρατεί τώρα στο κέντρο της πόλης\nΞεπέρασαν τους 90.000 οι θάνατοι από κορωνοϊό


ΕΠΙΚΙΝΔΥΝΟΣ Ο ΣΥΝΔΥΑΣΜΟΣ ΒΟΤΑΝΩΝ ΚΑΙ ΦΑΡΜΑΚΩΝ\nΟι ερευνητές λένε πως ο συνδυασμός βοτάνων-φαρμάκων μπορεί να προκαλέσει ήπια έως σοβαρά καρδιολογικά προβλήματα, στηθάγχη, πόνο στην κοιλιά και πονοκέφαλο, ιδίως μεταξύ όσων παίρνουν φάρμακα για το κεντρικό νευρικό σύστημα (εγκέφαλος, νωτιαίος μυελός) ή το καρδιαγγειακό.\nΣύμφωνα με τα ευρήματά τους, όσοι εθελοντές έπαιρναν βαρφαρίνη, ινσουλίνη, ασπιρίνη, διγοξίνη και τικλοπιδίνη είχαν τον μεγαλύτερο αριθμό αναφερόμενων ανεπιθύμητων ενεργειών όταν έπαιρναν ταυτοχρόνως βότανα ή διατροφικά συμπληρώματα.\nΟι συγγραφείς της μελέτης προειδοποιούν ότι ο συνδυασμός φαρμάκων με βότανα ή συμπληρώματα επηρεάζει την απορρόφηση, την διάχυση, τον μεταβολισμό και την αποβολή των φαρμάκων από τον οργανισμό – δηλαδή την φαρμακοκινητική τους στον οργανισμό.\nΠροσθέτουν επίσης ότι εκτιμούν πως τα ευρήματά τους αποτελούν την κορυφή του παγόβουνου και ότι ο κόσμος πρέπει να ενημερώνει τον γιατρό του για οποιοδήποτε βότανο ή συμπλήρωμα θέλει να ή ήδη παίρνει.\nΕπισημαίνουν, ωστόσο, ότι τα σκευάσματα με βότανα έχουν περισσότερες πιθανότητες να προκαλέσουν ανεπιθύμητες αντιδράσεις απ’ ό,τι τα συμπληρώματα βιταμινών, ιχνοστοιχείων ή αμινοξέων.\nΤην όλη ανάλυση, που δημοσιεύεται στην «Διεθνή Επιθεώρηση Κλινικής Πρακτικής» (IJCP), πραγματοποίησε ομάδα επιστημόνων υπό τον δρα Χσιάνγκ-Γουέν Λιν από το Κολέγιο Φαρμακολογίας της Ταϊβάν.\nΟι ερευνητές εξέτασαν μελέτες για 213 βότανα και διατροφικά συμπληρώματα και 509 συνταγογραφούμενα φάρμακα, και ανέλυσαν τα 882 κρούσματα ανεπιθύμητων ενεργειών που καταγράφηκαν σε αυτές.\nΠερισσότερο από το 42% των ανεπιθύμητων ενεργειών προκλήθηκαν επειδή το βότανο και – σπανιότερα – το διατροφικό συμπλήρωμα επηρέασαν την φαρμακοκινητική του φαρμακευτικού προϊόντος.\nΛίγο πάνω από το 26% των ανεπιθύμητων ενεργειών ήταν σοβαρές, με το πεπτικό και το νευρικό σύστημα να πλήττονται συχνότερα (το 16,4% και το 14,5% των κρουσμάτων αντιστοίχως).\nΟ λιναρόσπορος, η εχινάκεια και η υοχιμβίνη ήταν τα βότανα με τις περισσότερες φαρμακευτικές αντενδείξεις.\n«Η χρήση βοτάνων και διατροφικών συμπληρωμάτων έχει αυξηθεί σημαντικά τις δύο τελευταίες δεκαετίες», δήλωσε ο δρ Λιν.\n«Στις ΗΠΑ, λ.χ., υπολογίζεται ότι τα χρησιμοποιούν τουλάχιστον ο ένας στους δύο πάσχοντες από χρόνιο νόσημα ή καρκίνο – συχνά, όμως, εν αγνοία των γιατρών τους, παρ’ ότι ακολουθούν φαρμακευτική αγωγή.\nΠαρά την εκτεταμένη χρήση τους, εξάλλου, οι δυνητικοί κίνδυνοι από την ταυτόχρονη λήψη τους με συνταγογραφούμενα φάρμακα δεν είναι καλά μελετημένοι».\nΚαι συνέχισε: «Η εκτενής ανάλυσή μας δείχνει με σαφήνεια ότι ορισμένα βότανα και διατροφικά συμπληρώματα έχουν δυνητικά επικίνδυνες αλληλεπιδράσεις με φάρμακα, που είναι κυρίως μετρίας εντάσεως.»\nΥποδηλώνει επίσης ότι τα σκευάσματα βοτάνων είναι πιθανότερο να προκαλέσουν αλληλεπιδράσεις με φάρμακα απ’ ό,τι τα διατροφικά συμπληρώματα βιταμινών, ιχνοστοιχείων και αμινοξέων».\n«Η μία έρευνα μετά την άλλη αποκαλύπτουν ότι ολοένα μεγαλύτερες ομάδες του πληθυσμού δοκιμάζουν “φυσικές” θεραπείες για την πρόληψη ή την θεραπεία κάθε είδους διαταραχής ή ασθένειας, ή και για να αυξήσουν την ευεξία τους», είπε από την πλευρά του ο δρ Έντζαρντ Ερνστ, ομότιμος καθηγητής Συμπληρωματικής Ιατρικής στο Πανεπιστήμιο του Έξετερ.\n«Οι περισσότεροι ειδικοί, συνεπώς, συμφωνούμε ότι το ενδεχόμενο αλληλεπιδράσεων είναι πολύ μεγάλο. Παρότι, όμως, πολλοί δυνητικοί κίνδυνοι είναι καλά τεκμηριωμένοι, οι γνώσεις μας επ’ αυτών εξακολουθούν να είναι ανησυχητικά ελλιπείς».\nΟ αριθμός των αλληλεπιδράσεων μεταξύ φαρμάκων και βοτάνων ή/και συμπληρωμάτων πιθανότατα είναι πολύ μεγαλύτερος απ’ ό,τι αποτυπώνει (και) η παρούσα μελέτη, με τα υπάρχοντα δεδομένα να αποτελούν την κορυφή του παγόβουνου, πρόσθεσε.\nΚαι κατέληξε πως μεν οι ασθενείς θα πρέπει να αναφέρουν στους γιατρούς τους κάθε είδους βότανο ή συμπλήρωμα που παίρνουν, οι δε γιατροί να εντάξουν τα σχετικά ερωτήματα στην λήψη του ιατρικού ιστορικού των ασθενών τους.\nΣημειώνεται ότι ο όρος «εναλλακτική Ιατρική» έχει αντικατασταθεί εδώ και χρόνια από τους διεθνείς υγειονομικούς οργανισμούς με τον όρο «συμπληρωματική Ιατρική», διότι οι μέθοδοι που περικλείει θεωρούνται συμπλήρωμα και όχι υποκατάστατο των παραδοσιακών θεραπειών.


Δημοσιεύτηκε 14/04/2012 από lykman & Κατηγορίες Home Theater & Media Players, Παρουσιάσεις - Reviews. 5.042 εμφανίσεις\nΨάχνοντας κάποιο Media Player με Realtek 1186, βρέθηκα να έχω στα χέρια μου το BlueTimes 3584D-1186. Το όσο το δυνατόν χαμηλότερο κόστος, η fanless κατασκευή και το μικρό μέγεθος ήταν τα κύρια ζητούμενα. Μετά μάλιστα από την εμπειρία με αντίστοιχο μηχάνημα με realtek 1185, ήμουν πολύ περίεργος να δω τι παραπάνω προσφέρει το ισχυρότερο 1186, εκτός βέβαια από τα γνωστά (android, 3D, hdmi 1.4a).\nΗ BlueTimes είναι μια Κινεζική εταιρία (1999 έτος ίδρυσης σύμφωνα με την σελίδα της), με κύρια ασχολία το OEM/ODM. Κατασκευάζει κυρίως media players (κάποια είναι και DVB-T και PVR) με Realtek chipsets, αλλά έχει και μερικά ακόμα όπως android players (ARM based), home surveilance, IP cameras. Στην Ελλάδα προς το παρόν δεν υπάρχει κάποιος αντιπρόσωπος. Το BT3584D πρέπει να είναι το φτηνότερο media player που υπάρχει αυτή τη στιγμή βασισμένο στο 1186 της Realtek, με κόστος αγοράς αρκετά κάτω από τα 100Ε.\nΧαρακτηριστικά (από την σελίδα της BlueTimes):\nΤα χαρακτηριστικά του μπορούν να βρεθούν εδώ, στην επίσημη σελίδα του μηχανήματος. Τα κυριότερα είναι τα εξής:\nΕπεξεργαστής: Realtek 1186DD 750MHz\nΜέγεθος: 14.9×10.9×2.7 (ΜxΠxY, cm)\nΣυνδέσεις A/V: HDMI 1.4a έως 1080p, Composite, Component, SPDIF οπτική & ομοαξονική\nΣυνδέσεις data: SATA με τροφοδοσία για HD / DVD / BD drive, 2xUSB2.0, 1χUSB3.0, αναγνώστης καρτών SDHC\nΔίκτυο: Gigabit Lan (1000/100/10Mbps) (*)\nΑσύρματο δίκτυο: ενσωματωμένη υποστήριξη 802.11b/g/n (*)\n(*)Το συγκεκριμένο κομμάτι που έχω στα χέρια μου είναι sample και έχει κάποιες διαφορές από τα retail κομμάτια, δεν έχει το wifi ούτε gigabit ethernet (συγχρονίζει στα 100Μ).\nΉρθε σε κουτί από σκληρό χαρτόνι, που δεν είχε καθόλου αναφορά στην μάρκα ή το μοντέλο, συν κάποια μικρά λαθάκια εκεί που ανέφερε πολύ γενικά τις δυνατότητες του (προφανώς λόγω κοινής χρήσης συσκευασίας με άλλα μοντέλα, ή απλά αφού μιλάμε για OEM/ODM κατασκευαστή, το κουτί θα το αλλάξει έτσι και αλλιώς η εταιρία που θα παραγγείλει κομμάτια χοντρικής, σχεδιάζοντας το ξανά και χρησιμοποιώντας την δική της στάμπα). Εσωτερικά της συσκευασίας ήταν όλα τακτοποιημένα, και η ίδια η συσκευή καλά προστατευμένη μέσα σε ειδικά σπογγώδη υλικά. Το τηλεκοντρόλ, το τροφοδοτικό, το εξειδικευμένο SATA καλώδιο για απευθείας σύνδεση δίσκων και άλλων SATA συσκευών και το καλώδιο minijact σε 3πλό RCA, είναι τοποθετημένα ξεχωριστά σε ένα χαρτονένιο κουτάκι. Μαζί έρχεται και ένα αγγλικό manual, το οποίο έχει οδηγίες που καλύπτουν όλα τα μοντέλα της σειράς, οπότε δεν είναι και ιδιαίτερα ακριβές αφού υπάρχουν διαφορές μεταξύ των διαφόρων προϊόντων. Το μηχάνημα είναι αρκετά μικρό (μικρότερο από το HiMedia 600A) και παρότι η συναρμογή του δεν έχει κάτι το μεμπτό, δεν εντυπωσιάζει κιόλας.\nΣτην πίσω πλευρά του 3584D θα βρούμε Coaxial, Optical, Stereo + Composite (minijack), Component (minijack), LAN, hdmi 1.4a, force upgrade switch, τροφοδοσία. Αριστερά την sata και τον SDHC καρταναγνώστη, και δεξιά δύο θύρες usb2.0 συν την μία usb3.0.\nΣυνδέθηκε κατά τα γνωστά με ρεύμα και με το hdmi του στον Yamaha RX-V771 που στις δύο εξόδους έχει την LCD TV και τον Projector. Για τις δοκιμές το ακολούθησαν διάφοροι δίσκοι 2.5″ και 3.5″, ασύρματο ποντίκι και πληκτρολόγιο. Το 3584D ανοίγει (και κλείνει φυσικά) πατώντας το κόκκινο κουμπάκι «ΟΝ/OFF» στο τηλεκοντρόλ, είτε από την πρόσοψη της συσκευής από το αντίστοιχο στρογγυλό κουμπί. Για τις δοκιμές, χρησιμοποιήθηκε με το τελευταίο διαθέσιμο firmware (που σύμφωνα με τον κατασκευαστή είναι αυτό που ήδη έχει πάνω του, κοινό με του 3550Β για το οποίο υπάρχει αναφορά στην σελίδα της futeko).\nΠρώτες εντυπώσεις, GUI, οθόνη, και quick setup…\nΠατώντας το ΟΝ, το μηχάνημα είναι έτοιμο για χρήση μέσα σε ~30 δευτερόλεπτα (δοκιμή χωρίς δίσκο πάνω του). Το σηματάκι στο κουμπάκι της συσκευής φωτίζεται με χρώμα μπλε (όταν είναι κλειστό φωτίζεται με χρώμα κόκκινο). H μικρή οθόνη της πρόσοψης φωτίζεται με χρώμα πορτοκαλί. Η ένταση του φωτισμού της είναι κάπως δυνατή, ειδικά για κατάσταση θέασης στα σκοτεινά με τον προβολέα, και δεν βρήκα δυνατότητα ρύθμισης ή απενεργοποίησης. Στην αναμονή δείχνει ώρα, ενώ κατά τις θεάσεις μας δείχνει την διάρκεια της ταινίας. Έχει επίσης και κάποιες μικρές ενδείξεις, π.χ. για το αν έχει ενεργό δίκτυο, sata ή usb συσκευή. Το κεντρικό μενού είναι στα Αγγλικά (Ελληνικά δεν υπάρχουν -και δεν νομίζω αργότερα να αλλάξει κάτι- , φυσικά ο καθένας μπορεί να επιλέξει όποια γλώσσα επιθυμεί από τις διαθέσιμες). Το GUI του είναι υπερβολικά απλό (το βασικό της realtek), φαντάζομαι ότι ο κάθε μεταπωλητής θα έχει την δυνατότητα να το παραμετροποιήσει. Αυτό που όμως βρήκα ενδιαφέρον, είναι ότι μπορούμε να δηλώσουμε πόλη και να μας δείχνει πληροφορίες για τον καιρό (απλοϊκές βέβαια) στο homescreen, καθώς και ότι μπορούμε να βάλουμε ότι wallpaper θέλουμε εμείς (στην homescreen και μόνο, όχι στις επόμενες σελίδες των υπολοίπων μενού). Οι επιλογές που βλέπουμε είναι: file manager, movies, music, photo, favorites, premium apps, android apps, web browser, setup. Οι ρυθμίσεις του setup είναι πιο πολλές από τις αντίστοιχες του 1185, καθότι περισσότερες είναι και οι δυνατότητες του. Πολύ θετικό το ότι είναι άμεσα προσβάσιμες οποιαδήποτε στιγμή με απευθείας πλήκτρο από το τηλεκοντρόλ. Στο setup ρυθμίστηκαν όλες οι έξοδοι να δίνουν ήχο RAW, λόγο σύγχρονου ενισχυτή.\nlykourgos@laptop:~$ telnet 192.168.178.41\nBusyBox v1.18.4 (2012-02-18 13:27:19 CST) built-in shell (ash)\n/system/rtk_rootfs/usr/local/bin # uname -a\nLinux localhost 2.6.34-VENUS #93 PREEMPT Sat Feb 18 17:17:04 CST 2012 mips GNU/Linux\n/system/rtk_rootfs/usr/local/bin # cat /proc/version\nLinux version 2.6.34-VENUS (root@blueberry-server) (gcc version 4.3.6 20110218 (prerelease) (GCC) ) #93 PREEMPT Sat Feb 18 17:17:04 CST 2012\n/system/rtk_rootfs/usr/local/bin # cat /proc/cpuinfo\nhardware watchpoint : yes, count: 4, address/irw mask: [0x0280, 0x0ff8, 0x0353, 0x0690]\nΟπως ήδη είπαμε, το 3584D περιλαμβάνει στην αριστερά του πλευρά μια sata θύρα και το ειδικό καλώδιο της το οποίο παρέχει και τροφοδοσία στην συσκευή που θα συνδέσουμε εκεί. Μπορούν να συνδεθούν δίσκοι 2.5″, 3.5″, αλλά και DVD ή BR sata drives. Δίπλα υπάρχει ο αναγνώστης SD καρτών. Στην δεξιά πλευρά υπάρχει η usb3.0 συν τις δύο usb2.0 θύρες. Εκεί μπορούν να μπουν usb εξωτερικοί δίσκοι, αλλά και usb docks ή usb hubs.\nΔοκιμή ισχύος επεξεργαστή .\nΞεκινάμε πάλι πρώτα με τα bitrate tests, για να πάρουμε μια ιδέα για το raw power του 1186 CPU. Χρησιμοποιήθηκαν τα γνωστά 1080p encodes σε mkv με τα πουλιά. Σε αυτά τα τεστ λοιπόν, το 3584D παίζει με δίσκο στην usb 2.0 θύρα του μέχρι και το αρχείο των 90Mbit (στα 100Mbit αρχίζουν τα σπασίματα), από την usb3.0 (με χρήση δίσκου επίσης διασύνδεσης usb3.0) μέχρι και το τελευταίο αρχείο των 110Mbit, και τέλος από την SATA θύρα του επίσης μέχρι και το τελευταίο αρχείο των 110Mbit. (Συνολικά οι μετρήσεις που είχα πάρει πριν τον 1186 του 3584D μπορούν να βρεθούν στην προηγούμενη παρουσίαση). Συμπερασματικά ο 1186 είναι ένας πολύ δυνατός επεξεργαστής για local media playback, αισθητά ισχυρότερος από τον 1185 που αντικατέστησε, και -τουλάχιστον σε κάποιες δοκιμές- στα ίδια επίπεδα με τον (προηγούμενης πλέον γενιάς) 8655 της Sigma που υπάρχει στο WDTVLive (Gen2). Από δίκτυο και χρησιμοποιώντας τα shares από το 24×7 AiO που έχω φτιάξει δεν τα πήγε αντίστοιχα καλά, πιθανότατα όμως η μέτρηση αυτή να μην είναι αντιπροσωπευτική του 1186 ούτε και των retail κοματιών 3584D, καθώς το συγκεκριμένο κομμάτι είναι sample και δεν έχει gigabit σύνδεση όπως ήδη είπαμε. Γι’αυτό και δεν θα αναφερθεί το νούμερο της μέτρησης.\nUSB 3.0 και σκέψεις\nΚαταρχήν πρόκειται για θύρα host. Αρκετά περίεργο μου φάνηκε, αφού πιο λογικό το θεωρούσα να ήταν θύρα slave, ώστε να συνδεόταν από εκεί η συσκευή σε υπολογιστή και έχοντας πάνω του σκληρό δίσκο στην sata, να έχουμε πολύ γρηγορότερες μεταφορές αρχείων (αντί για χρήση θύρας slave usb2.0). Όμως είναι θύρα host, και μάλιστα από ότι είδα στις δοκιμές μου, είναι υψηλότερο το bitrate που μπορεί να διαχειριστεί από αυτήν από ότι στις usb 2.0. Ομως το bitrate που έδειξαν οτι μπορούν να διαχειριστούν οι θύρες usb2.0 υπερκαλύπτει ήδη όλα τα διαθέσιμα αρχεία media (τα αρχεία των δοκιμών είναι test αρχεία, υπερυψηλών – μη ρεαλιστικών απαιτήσεων θα έλεγα), οπότε μάλλον δεν έχει κάποια ιδιαίτερη χρησιμότητα. Αν βέβαια έχετε δίσκο usb3.0, εννοείται συνδέστε τον σε αυτή τη θύρα.\nΔεν παρατηρήθηκε κάποιο πρόβλημα με τις υποστηριζόμενες αναλύσεις, δίνει κανονικά μέχρι και 1080/24p σε προβολή σχετικής ταινίας. Η κίνηση όσο μπορώ να διακρίνω, είναι καλή και ομαλή. Ειδικά για την υποστήριξη του 24p, υπάρχει μια συγκεκριμένη ρύθμιση ΟΝ/OFF στο μενού των ρυθμίσεων, που μόλις ξεκινάει η ταινία, τότε το μηχανάκι να γυρνάει στα 24p από 50 ή 60Ηz. Πατώντας το «info» στο τηλεκοντρόλ, κατά την προβολή υλικού 23,976, το αναφέρει σαν 23.99Hz, πιθανότατα λοιπόν όσοι έχουν μεγαλύτερη ευαισθησία από εμένα στο συγκεκριμένο θέμα, ίσως τους γίνεται εμφανές.\nΣυμβατότητα φορμάτ και codec.\nΤο 3584D, θα παίξει σχεδόν τα πάντα από αρχεία που θα του δώσουμε, βίντεο, εικόνες, μουσική. Από 3D iso bluray, μέχρι flv από youtube και απλά mp3, δίνοντας μας ήχο από απλό δικάναλο με downmix, μέχρι passthrough σε HD audio από DTS HD Master Audio και Dolby TrueHD 7.1 σε κατάλληλο ενισχυτή. Στα bluray δεν έχει πλήρες μενού αλλά το σύνηθες «lite» των realtek.\nΤο τηλεκοντρόλ είναι καλούτσικο σε απόκριση, αλλά η αίσθηση των πλήκτρων είναι σπογγώδης, και θέλει -σχετική- δύναμη για να πατηθούν. Τα πλήκτρα του έχουν καλό μέγεθος, και ικανοποιητικές αποστάσεις μεταξύ τους, όμως η διαρρύθμιση τους δεν θυμίζει κανένα άλλο τηλεκοντρόλ που έχει πέσει στα χέρια μου, κάνοντας πιο δύσκολο το χειρισμό του και ειδικά σε σκοτάδι.\nΚαταρχήν ενεργοποιούμε το DLNA DNR: ON από το μενού ρυθμίσεών του, και δίνουμε ένα όνομα στην συσκευή μας ώστε να εμφανίζεται με αυτό. Μέσα από τα windows7 μπορούμε να πάμε από τον file manager πάνω σε κάποιο αρχείο, και με δεξί κλικ να επιλέξουμε να παίξει στο 3584D [το εμφανίζει σαν Realtek media renderer (¨το όνομα που του δώσαμε»)]. Μπορεί επίσης να δει τους UPnP server του δικτύου μας. Π.χ. μπορεί να streamάρει από XBMC. Δεν υπάρχει κάποιο εξειδικευμένο android app για απευθείας χειρισμό του από το smartphone μας (δεν ξέρω αν υπάρχει -αλλά δεν νομίζω- στις άλλες πλατφόρμες, π.χ. σε iphone). Με το imediashare εγκατεστημένο στο android κινητό μας, μπορούμε να streamάρουμε το περιεχόμενο του κινητού μας (και όχι μόνο το local content αλλά και περιεχόμενο από πολλές υπηρεσίες που έχει το imediashare ενσωματωμένες) στο 3584D, το οποίο με την σειρά του τα προβάλει στην τηλεόραση και στον ενισχυτή μας.\nΓράφοντας την ΙΡ του3584D στον browser του υπολογιστή μας, μπαίνουμε στην σελίδα διαχείρισης του torrent προγράμματος που έχει, το οποίο είναι ίδιο με των 1185. Για να λειτουργήσει, πρέπει φυσικά να έχουμε ενεργοποιήσει το bit torrent πρωτόκολλο από το μενού των ρυθμίσεων. Δεν έκανα περαιτέρω δοκιμές, καθότι αυτήν την δουλειά την έχει αναλάβει το 24x7AiO μου. Απλά να αναφέρω πως έχει και web interface για το transmission.\nΣτο υπάρχον firmware του 3584D, βρίσκουμε διαθέσιμα διάφορα internet services: youtube & youtube XL, flickr, AccuWeather (πολύ καλό), yahoo finance, yahoo weather, picasa, video podcast, audio podcast, Daily motion, facebook, RealPilot (έχει μέσα BBC, whetherbug και άλλες), Buddy Link, και κανά δυο ακόμα Κινέζικες.\nΤα μηχανάκια με το 1185 ήταν από τα πρώτα που (στα χαρτιά) έδωσαν δυνατότητα για internet browsing μέσα από το media player, και χωρίς φυσικά ανάγκη για χρήση υπολογιστή. Η εμπειρία μου ήταν πολύ κακή, καθότι εκείνος ο browser ήταν μη λειτουργικός, λόγω του τρόπου χρήσης του. Εδώ όμως ο browser έρχεται μαζί με τις android δυνατότητες του μηχανήματος. Με το που τον επιλέξουμε, ενημερωνόμαστε ότι «android booting» (μέσα από το GUI του media player, αν έχουμε επιλέξει από τις ρυθμίσεις να μην φορτώνει android με την εκκίνηση του μηχανήματος). Μετά από λίγα δευτερόλεπτα, έχουμε έναν πλήρως λειτουργικό browser, που με το πληκτρολόγιο και το ποντίκι μας, μπορούμε να τα χειριστούμε πλήρως. Όμως εδώ υπάρχει άλλο πρόβλημα, έχει πολλές ασυμβατότητες και συχνά crashαρίσματα (πιθανολογώ δεν τα πάει καλά με τα flash sites) λόγω χρήσης MIPS cpu για android χρήση. Αυτό ουσιαστικά δεσμεύει και τις android εφαρμογές που τελικά είναι συμβατές οπότε και θα μπορέσουν να εγκατασταθούν… (είναι γενικό πρόβλημα, ακόμα και σε tablet με MIPS επεξεργαστή). Κάποιες δοκιμασμένα συμβατές εφαρμογές από την ίδια την BlueTimes βρίσκονται εδώ.\nΕντυπώσεις από 3D σύντομα, καθότι θα υπάρξει πρόσβαση σε νέο προβολέα με 3D δυνατότητες και σε πολλές ίντζες.\nΜε θερμοκρασία περιβάλλοντος χώρου ~20C και τοποθετημένο σε ανοιχτό rack, το 3584D μετά από δίωρη θέαση είναι σχετικά ζεστό, αλλά όχι καυτό. Θα έλεγα ότι είναι πάντως λίγο πιο ζεστό από το παρόμοιας κατασκευής 600Α με το 1185. Η κατανάλωση του κατά την αναπαραγωγή δύσκολου υλικού (χωρίς δίσκο πάνω του) μετρήθηκε στα 6-7 watt από τον μετρητή μου. To κουμπί «zoom» στο τηλεκοντρόλ, εκτός από τις πολύ smooth αλλαγές εστίασης, έχει την δυνατότητα (με χρήση του σταυρού του τηλεκοντρόλ) να μεταβάλει το ζουμάρισμα στον οριζόντιο και κατακόρυφο άξονα και μάλιστα ανεξάρτητα μεταξύ τους, π.χ. αν κάποιος δεν θέλει να βλέπει τις οριζόντιες μαύρες μπάρες, μπορεί να «ξεχειλώσει» μόνο στον κατακόρυφο άξονα την εικόνα, αφήνοντας την ανεπηρέαστη στον οριζόντιο. Μου έδωσε την εντύπωση, ότι έχει ελαφρώς καλύτερη εικόνα από το 1185, όμως δεν έχω κάποιο τρόπο να το επιβεβαιώσω. Είναι πολύ γρήγορο στα μενού του. Παρότι βλέπει όλα τα shares μου, αυτό δεν το βλέπει το PC μου στην καρτέλα δικτύου σαν δικτυακό share ώστε να μπορέσω να του μεταφέρω αρχεία στους δίσκους που είναι πάνω του, παρά εμφανίζεται μόνο σαν DLNA διαθέσιμη συσκευή. Ταυτόχρονα εμφανίζεται σαν share από το WDTVL μου… περίεργο.\nΚεντρική σελίδα BlueTimes\nBT3550B @ Futeko & 3550B firmware/support\nΓια τυχόν λάθη, παραλείψεις, προτάσεις, ή ακόμα και για προσθήκες σύμφωνα με δικές σας δοκιμές, αφήστε μήνυμα! Το άρθρο θα ενημερώνεται όσο θυμάμαι ή τεστάρω ή παρατηρώ νέα πραγματάκια. Ειδικά για το android κομμάτι, από την στιγμή που έχει τον περιορισμό από την τεχνολογία του επεξεργαστή δεν αφιέρωσα καθόλου χρόνο. Αν όμως θέλει κάποιος να δοκιμάσω κάτι συγκεκριμένο, ας αφήσει κάποιο σχόλιο.\nTags: 1080p, 1186, 3d, Android, bluetimes, fullhd, media player, realtek\n3 Σχόλια to “BlueTimes 3584D: Realtek 1186 3D”\nΝικος Χριστοπουλος 26/05/2012 20:42\nΘα ήθελα λίγο από το χρόνο σου τηλεφωνικά εάν γίνεται να υποδείξεις ώρα ημέρα ότι θέλεις και εφ’όσον μπορείς φυσικά να σε ρωτήσω κάποια πράματα σχετικά με τα media players μιας και το ψάχνω τουλάχιστον 1 χρόνο προσπαθώντας να αποκωδικοποιήσω όλα τα θέματα , όπως συνηθίζω, που αφορά το θέμα αυτό. Μου έκανε εντύπωση το πως ανέφερες όλες τις δυνατότητες της συσκευής όπως και κάποιες που δεν έχω καταλάβει επαρκώς τη σημασία τους, προσπαθώντας πάντα να στήσω τη περιβόητη φθηνή αλλά και καλή λύση στο σπίτι μου. Με μιά 3d τηλ και με ένα ps3.\nΑν δε σου κάνει κόπο θα ήθελα να με διαφωτίσεις…\nlykman 27/05/2012 21:42\nκαταρχήν να πω ότι το 3D δεν ανήκει στα δυνατά μου σημεία, καθώς δεν έχω 3D setup.\nΈπειτα έχω να σου προτείνω τα εξής: Αντί να πάρεις μια γνώμη ενός και μόνο ανθρώπου (την δική μου δηλαδή, που μπορεί να μην είναι και σωστή στην τελική), μπες στο http://www.avclub.gr και κάνε τις ερωτήσεις σου εκεί. Υπάρχουν πολλοί άνθρωποι γνώστες και ορεξάτοι να βοηθήσουν. Βρίσκομαι και εγώ εκεί, και όπου και όποιον μπορώ, βοηθάω.\nlykman 20/08/2012 01:33\nΥπάρχει νέο firmware εδώ και λίγο καιρό:\nhttp://www.futeko.com/forum/index.php?mode=thread&id=4743 / BlueTimes – Firmware 11.07.2012 (κοινό φιρμ με το 3550Β)


PANELIAKOS, Boston USA: Γιώργος Παπανδρέου: Τον «χτύπησε» μπουρίνι την ώρα που έκανε κανό\nΝέα περιπέτεια για τον Γιώργο Παπανδρέου. Ο κ. Παπανδρέου είχε γενέθλια την Κυριακή 16 Ιουνίου και αποφάσισε να τα περάσει κάνοντας το αγαπημένο του χόμπι, το κανό. Ο πρώην πρωθυπουργός και υποψήφιος βουλευτής στην Αχαΐα βρέθηκε με το κανό του στην θαλάσσια περιοχή του Ρίου την ώρα που ξέσπασε το μπουρίνι και στην κυριολεξία έδωσε μάχη με τα κύματα. Και ευτυχώς τα κατάφερε.\nΗ φωτογραφίες είναι από τη στιγμή που ο Γιώργος Παπανδρέου ξεκινά τη βόλτα του με το κανό που θα εξελιχθεί σε περιπέτεια.


Από θαύμα δεν θρηνήσαμε θύματα στη Χίο | politischios.gr\nΑπό θαύμα δεν θρηνήσαμε θύματα στη Χίο\nΠΡΙΝ ΤΟ ΜΟΙΡΑΙΟ ΔΥΣΤΥΧΗΜΑ ΣΤΟ ΕΛΛΗΝΙΚΟ ΤΟ ΛΟΥΝΑ ΠΑΡΚ ΕΙΧΕ ΑΝΤΙΣΤΟΙΧΟ ΠΕΡΙΣΤΑΤΙΚΟ ΤΟ 2010 ΚΑΙ ΣΤΟ ΝΗΣΙ ΜΑΣ\nΤο λούνα παρκ στη Χίο\nΣυγκλονίζει την κοινή γνώμη το τραγικό δυστύχημα που σημειώθηκε το βράδυ της Κυριακής σε λούνα παρκ στην περιοχή του Ελληνικού, που είχε ως αποτέλεσμα να χάσει τη ζωή του ένα 13χρονο αγόρι και να τραυματιστεί σοβαρά η 9χρονη αδερφή του.\nΗ ρόδα που διαλύθηκε στον αέρα\nΤο κουβάρι της τραγωδίας άρχιζε να ξετυλίγεται μέσα από τη δημοσιογραφική έρευνα, που, μεταξύ άλλων, αποκάλυψε ότι ο Έλληνας ιδιοκτήτης δεν ήταν η μοναδική φορά που δεν έδινε ιδιαίτερη σημασία στα μέτρα ασφαλείας.\nΗ αρχή έγινε τον Αύγουστο του 2010, όταν η επιχείρηση του εν λόγω ιδιώτη πήρε άδεια για να εγκαταστήσει λούνα παρκ.\nΤην Κυριακή 15 Αυγούστου του 2010 στις 21:45, το παιχνίδι της «ρόδας» θα μετατρέπονταν σε εφιάλτη για 3 ανήλικα παιδιά, καθώς η τεράστια ρόδα στην οποία επέβαιναν παρουσίασε πρόβλημα με αποτέλεσμα να ακολουθήσει ελεύθερη πτώση στο έδαφος.\n«Οι άδειες καμπίνες άρχισαν να διαλύονται και να πέφτουν με κρότο στο έδαφος, κάνοντας όσους βρισκόταν κάτω από το παιχνίδι να τρέχουν για να προστατευθούν! Στο μεταξύ, όσοι βρίσκονταν πάνω στη ρόδα ούρλιαζαν, έκλαιγαν και καλούσαν σε βοήθεια.\nΟι υπεύθυνοι του λούνα παρκ έσπευσαν να απεγκλωβίσουν τους ανθρώπους, οπότε και διαπιστώθηκε ότι μια γιαγιά και το εγγονάκι της είχαν τραυματισθεί ελαφρά στο κεφάλι. Παράλληλα, πάνω στον πανικό του ένα παιδάκι κρεμάστηκε από τα κάγκελα και έπεσε στο έδαφος, ευτυχώς, χωρίς να πάθει το παραμικρό.\nΑσθενοφόρο μετέφερε τους τραυματίες στο «Σκυλίτσειο» Νοσοκομείο, όπου νοσηλεύονται εκτός κινδύνου, ενώ κατέφτασαν άνδρες της Αστυνομίας και του Λιμενικού.\nΟι υπεύθυνοι του λούνα παρκ συνελήφθησαν και εναντίον του ιδιοκτήτη ασκήθηκε δίωξη για σωματικές βλάβες από αμέλεια. Παράλληλα, οι αστυνομικοί «σφράγισαν» το παιχνίδι, ώσπου να εξακριβωθεί τι έφταιξε για το τρομερό περιστατικό που από καθαρή τύχη δεν κόστισε σε ανθρώπινες ζωές», ανέφερε το ρεπορτάζ της συγκεκριμένης περιόδου.


Αρχίζει η ανάπλαση της Λεωφόρου Μακαρίου Γ' στη Λευκωσία\nΑρχίζει η ανάπλαση της Λεωφόρου Μακαρίου Γ’ στη Λευκωσία\nΟ προϋπολογισμός της Φάσης Β’ του έργου ανέρχεται στα €11,680,000 πλέον ΦΠΑ και οι κατασκευαστικές εργασίες για ολόκληρη τη Φάση Β’ αναμένεται να διαρκέσουν συνολικά, περίπου 26 μήνες. Λόγω της μεγάλης έκτασης της περιοχής επέμβασης και για περιορισμό της ταλαιπωρίας του κοινού, η Φάση Β’ του έργου θα υλοποιηθεί σε μικρότερα τμήματα.\n§ Την αναβάθμιση της λειτουργικότητας και της αισθητικής του αστικού περιβάλλοντος με νέα επίστρωση, αστική επίπλωση και φωτισμό.\n§ Τη διευκόλυνση της προσβασιμότητας όλων, πεζών και ΑμεΑ και την αύξηση της επισκεψιμότητας με τη δημιουργία ενιαίων και μεγάλων πεζοδρομίων και την εξάλειψη όλων των ανισόπεδων σημείων μεταξύ ιδιωτικών, δημόσιων πεζοδρομίων και δρόμου.\n§ Τη δημιουργία μικρών πλατειών με δυνατότητα υπαίθριων δραστηριοτήτων και ενσωμάτωση υδάτινων στοιχείων.\n§ Την ενίσχυση της σκίασης με φύτευση μεγάλου αριθμού ώριμων δέντρων και εφαρμογή των αρχών του βιοκλιματικού σχεδιασμού, αυξάνοντας τις ώρες που οι πεζοί επισκέπτες θα μπορούν να διακινούνται με άνεση.\n§ Την εγκατάσταση ολιστικού συστήματος «έξυπνης πόλης», ιδιοκτησία του Δήμου Λευκωσίας.\n§ Την υπογειοποίηση και βελτίωση όλων των υπηρεσιών κοινής ωφελείας.\n§ Στη Λεωφόρο Μακαρίου και στην οδό Αναστασίου Γ. Λεβέντη (πρώην Λεωνίδου), δημιουργούνται δύο λεωφορειολωρίδες για διακίνηση και στις δύο κατευθύνσεις.\n§ Οι κυκλοφοριακές πολιτικές που εφαρμόζονται υποχρεώνουν τα τροχοφόρα οχήματα να κινούνται σε χαμηλές ταχύτητες και να δίνουν προβάδισμα στην άνετη και απρόσκοπτη διακίνηση πεζών και ποδηλάτων.\n§ Στον άξονα Μακαρίου-Α. Λεβέντη, στα πλαίσια του έργου, θα ληφθεί πρόνοια για την εγκατάσταση και λειτουργία τραμ, εφ’ όσον αυτό αποφασιστεί, με τη αφαίρεση όλων των υφιστάμενων υπόγειων εγκαταστάσεων από το διάδρομο διακίνησης του τραμ και την επανεγκατάστασή τους σε άλλο χώρο.\nΤο Έργο συγχρηματοδοτείται από το Ταμείο Συνοχής της Ε.Ε, τον Κρατικό Προϋπολογισμό και τον Δήμο Λευκωσίας στα πλαίσια της Προγραμματικής Περιόδου 2014-2020, Επιχειρησιακό Πρόγραμμα: Ανταγωνιστικότητα και Αειφόρος Ανάπτυξη 2014-2020,- Ειδικός Στόχος: Βελτίωση της κινητικότητας κυρίως στην αστική περιοχή Λευκωσίας, – Άξονα 5: Προώθηση Βιώσιμων Μεταφορών και Μείωση των Εκπομπών Διοξειδίου του Άνθρακα.\n§ Οι οδοί Αγίας Ελένης, Γρηγορίου Ξενοπούλου, Μπουμπουλίνας και Ήρας μέχρι τη συμβολή τους με την οδό Στασάνδρου μετατρέπονται σε αμφίδρομα αδιέξοδα. Παράλληλα διατηρούνται οι υφιστάμενες θέσεις στάθμευσης των οδών Μπουμπουλίνας, Αγίας Ελένης και Γρηγορίου Ξενοπούλου. Ακυρώνονται οι κατά μήκος θέσεις των οδών Ήρας και τμήμα της Άννης Κομνηνής. Σημειώνεται ότι για την διατήρηση των υφιστάμενων θέσεων στάθμευσης στις οδούς Αγίας Ελένης και Γρηγορίου Ξενοπούλου, θα πραγματοποιηθούν κατασκευαστικές εργασίες μείωσης του υφιστάμενου πεζοδρομίου για διαπλάτυνση του υφιστάμενου δρόμου. Θα παραμείνουν οι θέσεις στάθμευσης στην μια πλευρά τους\n§ Τμήμα της οδού Άννης Κομνηνής θα παραμείνει κλειστό, από τη Λεωφόρου Αρχιεπισκόπου Μακαρίου μέχρι πριν τη συμβολή της με οδό Φιλιππίας. Η οδός Άννης Κομνηνής θα παραμείνει μονόδρομος και παράλληλα θα πραγματοποιηθεί προσωρινή μονοδρόμηση της οδού Φιλιππίας με φορά προς την οδό Κρήτης, προκειμένου να επιτευχθεί απρόσκοπτη αριστερόστροφη κίνηση προς την οδό Στασάνδρου.\n§ Στην οδό Κρήτης θα διατηρηθεί η υφιστάμενη κατάσταση (μονόδρομος με φορά προς την οδό Στασάνδρου.\n§ Ως βασική παρακαμπτήρια κίνηση από το νότο προς την Λεωφόρου Αρχιεπισκόπου Μακαρίου θα αποτελεί η διαδρομή από Λεωφόρο Διγενή Ακρίτα προς οδό Κρήτης προς οδό Στασάνδρου με προορισμό το ανοιχτό κομμάτι της Λεωφ. Αρχιεπισκόπου Μακαρίου Γ’. Σημειώνεται ότι παράλληλη διοχέτευση κίνησης ως παρακαμπτήρια οδός μπορεί να χρησιμοποιείται και η οδός Κυπράνορος (παράλληλη της οδού Κρήτης με μονόδρομη κατεύθυνση προς την οδό Στασάνδρου).\n§ H αντίστροφη παρακαμπτήρια κίνηση θα είναι από το ανοιχτό κομμάτι της Λεωφ. Αρχιεπισκόπου Μακαρίου Γ’ στις οδούς Στασάνδρου – Πινδάρου, με τελική κατεύθυνση την Λεωφόρο Διγενή Ακρίτα, μέσω Ευγενίας Θεοδότου.


Η Γερμανού παραδέχεται: «Έχω κάνει υστερίες, κλάματα, έσπαγα ποτήρια…» | Gossip-tv.gr\nH Ναταλία Γερμανού σε μία εκ βαθέων εξομολόγηση, μίλησε στην κάμερα της εκπομπής Happy Day για τη σχέση με τους γονείς της και χαλαρή και άνετη αναφέρθηκε και στην προσωπική της ζωή.\nΗ Ναταλία Γερμανού είπε: «Η φετινή τηλεοπτική σεζόν είναι από τις πιο όμορφες. Είναι πολύ δύσκολο να δέσει μια καινούργια παρέα τόσο γρήγορα. Κάνω Σαββατοκύριακο 12 χρόνια. Αγαπώ τα Σαββατοκύριακα και τις βραδινές εκπομπές. Όταν ήμουν μικρή ήθελα να γίνω ηθοποιός, αλλά ο πατέρας μου, μου το ξέκοψε. Μου είχε αδυναμία, αλλά δεν με είχε παραχαϊδεμένη.»!\nΚαι πρόσθεσε: «Στα επαγγελματικά μου ήταν πολύ αυστηρός, αλλά στα προσωπικά μου πολύ τρυφερός. Η μαμά μου ήταν η πρώτη γυναίκα που έγινε πρόεδρος σε διαφημιστική εταιρεία στην Ελλάδα. Η μαμά μου δεν προσπάθησε να με κάνει διαφημίστρια, ο μπαμπάς μου ήθελε να γίνω δημοσιογράφος, να ακολουθήσω να χνάρια του. Μέχρι τα 22 είχα τεράστιο άγχος να τους κρατώ ικανοποιημένους, δεν ήταν ευχαριστημένοι με τίποτα. Στα 23 μου τους είπα: «δεν μπορώ να είμαι το σούπερ τέλειο πλάσμα που θέλετε. Αγαπήστε με ή παρατήστε με».»!\nΚαι παραδέχθηκε πρώτη φορά: «Έχω υπάρξει τόσο Drama Queen που θα μπορούσαν να γραφτούν κωμικά σίριαλ πάνω μου. Τώρα είμαι τόσο ψύχραιμη που οι περισσότεροι νομίζουν ότι είμαι αδιάφορη. Έχω κάνει υστερίες, κλάματα. Έσπαγα ποτήρια και έλεγα “το σπάω το ποτήρι, το βλέπεις το γυαλί; Θα το πάρω στο χέρι μου και…”. Αυτά έχουν γίνει πριν από 20 χρόνια. Έχω κάνει τέρατα...».


Σε κλοιό η φονική μηχανή\nΟι αστυνομικοί εντόπισαν στην ορεινή Δωρίδα τρία καταλύματα της συμμορίας του Μάριον Κόλα.\nΟλοένα και περισσότερο σφίγγει ο αστυνομικός κλοιός γύρω από τον Αλβανό killer Μάριον Κόλα και τη σπείρα του. Οι άντρες της ΕΛ.ΑΣ. ανακάλυψαν στην ορεινή Δωρίδα τρία αυτοσχέδια καταλύματα, τα οποία χρησιμοποίησαν οι δραπέτες των φυλακών Τρικάλων και εκεί βρήκαν πεταμένα τα αλεξίσφαιρα γιλέκα και τα πιστόλια που άρπαξαν μετά την αιματηρή συμπλοκή που προκάλεσαν στο Δίστομο.\nΟι αστυνομικοί των αποσπασμάτων, που «σαρώνουν» όλα τα δύσβατα σημεία της περιοχής, φαίνεται πως απέχουν μόλις μια ανάσα από το να έρθουν τετ-α-τετ με τους αδίστακτους κακοποιούς. Χθες τα ξημερώματα ανακάλυψαν τρία πρόχειρα καταλύματα, αποτελούμενα από χαμόκλαδα και πέτρες, τα οποία είχαν δημιουργήσει για να περάσουν εκεί κάποια βράδια. Σε ένα από αυτά οι άντρες του νόμου βρήκαν τα αλεξίσφαιρα γιλέκα και τα πιστόλια των τριών συνάδελφων τους της Ασφάλειας Λιβαδειάς, τους οποίους είχαν ακινητοποιήσει οι εγκληματίες στην περιοχή του Διστόμου, όπου δολοφόνησαν τον 37χρονο υπαρχιφύλακα Γιώργο Ανδριτσόπουλο.\nΕκτός από τα όπλα και τα αλεξίσφαιρα, στα καταλύματα των κακοποιών εντοπίστηκαν ακόμη σεντόνια, ξυραφάκια και αφροί ξυρίσματος, που τα είχαν κλέψει οι κακοποιοί από ένα σπίτι στην κοινότητα της Περιθιώτισσας, το οποίο είχαν διαρρήξει το προηγούμενο βράδυ. Αυτά τα ευρήματα- κυρίως ο αφρός ξυρίσματος και τα ξυραφάκια- κάνουν τους αστυνομικούς να πιστεύουν πως οι κακοποιοί θέλουν να κυκλοφορούν ως… ευυπόληπτοι κύριοι, ώστε αν έρθουν σε επαφή με άλλους ανθρώπους, κυρίως τις νυχτερινές ώρες, να μην κινήσουν υποψίες με την ατημέλητη εμφάνισή τους!\nΩστόσο οι επιτελείς της ΕΛ.ΑΣ. πιστεύουν πως οι Αλβανοί κακοποιοί διαθέτουν δίκτυο υποστηρικτών, οι οποίοι τους τροφοδοτούν με νερό, τρόφιμα και -κυρίως- με πληροφορίες για το πού βρίσκονται τα μπλόκα της Αστυνομίας, αλλά και για το πού κινούνται τα αποσπάσματα. «Δεν είναι δυνατόν να κινούνται με αυτή την άνεση στα βουνά κουβαλώντας μπιτόνια με νερό. Κάπου έχουν δικούς τους ανθρώπους, οι οποίοι τους τροφοδοτούν με τα απαραίτητα…» εξηγεί στην «Espresso» αστυνομικός που έχει γνώση των ερευνών για τους δραπέτες.\nΑλλωστε τόσο ο Κόλα όσο κι ένας από τους συνεργούς του στην ομάδα των τεσσάρων δραπετών κατά το παρελθόν είχαν εργαστεί ως βοσκοί στη συγκεκριμένη περιοχή και τη γνωρίζουν σαν την παλάμη τους. Ισως μάλιστα να ζουν εκεί συμπατριώτες ή και συγγενείς τους, οι οποίοι τους παρέχουν προστασία.


Εισαγωγή στο τηλεοπτικό ρεπορτάζ Εκδόσεις Ιανός Βιβλιοπωλείο Λεμόνι\nΈκδοση: Νοέμβριος 2002 από "Ιανός"\nΣελ.:167 (21χ14), Μαλακό εξώφυλλο, ISBN: 960-7771-68-0\nΘέμα: "Δημοσιογραφία" "Τηλεόραση"\n[...] Τηλεόραση και δημοσιογραφία στον 21ο αιώνα. Σχέση "αιμομικτική", ολέθρια, αλλόκοτη. Οι αλλαγές στην καθημερινή ζωή, στα υλικά που μας περιβάλλουν, στην οργάνωση των κοινωνιών είναι όχι πια ραγδαίες, αλλά κυριολεκτικά έξω από κάθε πρόβλεψη και σενάριο. Συνεπώς θα ήταν ουτοπία να επιχειρήσει κανείς να δώσει ορισμούς και οδηγίες για το πώς, με ποιους και ποια μέσα θα δημιουργηθεί μια "σύγχρονη τηλεόραση". Προς το παρόν, όμως, όσα περιέχονται είναι η "κλασσική" τηλεοπτική αλφαβήτα του ρεπορτάζ. Είναι οι απαντήσεις σε ορισμένα από τα ερωτήματά σας.